RTS\t14.05.2018 09:12\nTime što je prepoznao Jerusalim kao prestonicu Izraela i preselio ambasadu SAD iz Tel Aviva u ovaj grad, predsednik SAD Donald Tramp stvara istoriju, izjavio je premijer Izraela Benjamin Netanjahu.\nBenjamin Netanjahu je dan uoči otvaranja ambasade SAD u Jerusalimu rekao da će Izrael zauvek biti zahvalan Donaldu Trampu jer kako kaže, stvara istoriju.\n"Sutra će biti istorijski dan za naš narod i za našu državu. Odluka predsednika Trampa da ambasadu preseli u Jerusalim podržava veliku i jednostavnu istinu – Jerusalim je bio prestonica jevrejskog naroda proteklih 3.000 godina. Bio je prestonica naše države proteklih 70 godina. Ostaće naša prestonica za sva vremena", rekao je Netanjahu, prenosi Tajms of Izrael.\nPoručio je ostalim državama da svoje ambasade prebace u Jerusalim, jer je "to ispravna stvar i doprinosi miru".\nNa sutrašnje otvarnje ambasade pozvano je 86 stranih ambasadora u Izraelu, a oko 40 je potvrdilo dolazak.\n1. legalizovano ubijanje arapa


Stalna konferencija gradova i opština – Savez gradova i opština Srbije (SKGO) osnovana je 1953. godine kao udruženje gradova opština i gradskih opština u Srbiji. Zahvaljujući velikoj podršci i aktivnom učešću članstva, uticaj SKGO sve je izraženiji i zato, kada je reč o reformi i jačanju lokalne samouprave, SKGO je prihvaćena kao nezaobilazan partner domaćim i međunarodnim institucijama, a sama je postala važan činilac u procesu decentralizacije i reforme sistema lokalne samouprave. Mi smo jedinstveni glas lokalnih vlasti u Srbiji pred Narodnom skupštinom, Vladom Republike Srbije, ministarstvima, pokrajinskim organima i drugim nadležnim institucijama i organizacijama.\nNaša misija je da zastupamo interese lokalnih samouprava i podržavamo njihov razvoj kroz zajedničko delovanje članstva, uz pružanje visokokvalitetnih usluga u skladu sa evropskim standardima, sve sa ciljem da stvorimo uslove za funkcionisanje razvijenih i efikasnih lokalnih samouprava.\nSKGO je mesto okupljanja lokalnih samouprava i razmatranja zajedničkih pitanja uz formulisanje i predstavljanje zajedničkih interesa. Mi zastupamo interese gradova i opština i lobiramo za usvajanje propisa i strateških dokumenata koji odgovaraju njihovim potrebama. Lokalne samouprave mogu računati na kvalitetne usluge koje im SKGO obezbeđuje kroz obuke, konsultacije i savetodavnu podršku, a naši članovi, partneri i šira javnost su kvalitetno i pravovremeno informisani o svim pitanjima od značaja za lokalnu samoupravu. Kada je reč o međunarodnom nivou, posebnu pažnju usmeravamo na zastupanje interesa lokalnih vlasti u pregovorima za članstvo u Evropskoj uniji, nastojeći da u tom procesu adekvatno predstavimo njihove mogućnosti i potrebe.\nSKGO sprovodi veliki broj programa i projekata koji finansiraju međunarodne vladine i nevladine institucije i organizacije. Tokom prethodnih nekoliko godina, samostalno ili u saradnji sa partnerima, realizovali smo više od 30 različitih projekata.\nU okviru SKGO deluje osam resornih odbora, stalnih radnih tela koja okupljaju predstavnike gradova i opština oko značajnih pitanja iz oblasti delovanja lokalnih samouprava radi razmene iskustava i formulisanja zajedničkih inicijativa. Takođe, SKGO je formirala 26 mreža profesionalaca, eksperata sa lokalnog nivoa, sa zadatkom da razmatraju i predlažu inovativna rešenja kojima će dodatno biti unapređeni položaj i rad lokalne samouprave.


Završetak sanacije klizišta u Malom Zvorniku za najviše dva meseca | Ministarstvo građevinarstva, saobraćaja i infrastrukture\nPočetak > Aktuelnosti > Saopštenja > Završetak sanacije klizišta u Malom Zvorniku za najviše dva meseca\nZavršetak sanacije klizišta u Malom Zvorniku za najviše dva meseca\nPotpredsednik Vlade prof. dr Zorana Mihajlović posetila je danas Mali Zvornik. Ona je izjavila da će klizište kod Starog mosta biti na bezbedan način sanirano najkasnije za dva meseca kao i da će do petka za teretni saobraćaj biti puštena jedna traka na ovom delu puta.\n" U Srbiji postoji nekoliko stvari koje će se završiti za dva meseca, a jedna od njih je saniranje ovog klizišta koje mora da se uradi temeljno da bi bilo bezbedno. Dobra stvar je što ćemo do petka moći da pustimo jednu traku teretnog saobraćaja da bi ekonomija mogla da funkcioniše", naglasila je Mihajlović.\nPotpredsednik Mihajlović je istakla da procenjena šteta od poplava na teritoriji Malog Zvornika iznosi milijardu dinara zbog čega će vlada Srbije ovoj opštini pomoći intervencijama iz robnih rezervi, kao i u funkcionisanju škola. Ona je potvrdila da će rekonstrukcija svih puteva koji su oštećeni u poplavama biti gotova do oktobra.\n"To je dogovor sa Putevima Srbije. Mi smo preuzeli obavezu da rešavamo i lokalne puteve a to tek nije jednostavno. U svakom slučaju bezbednost je na prvom mestu", poručila je Mihajlović i navela da će se i Stari most u Malom Zvorniku srediti, ali da to ne može da bude urađeno odjednom.\nPredsedik opštine Mali Zvornik Dragan Bogićević, sa kojim je potpredsednik Mihajlović razgovarala i u zgradi opštine, izjavio je da puštanje jedne trake teretnog saobraćaja rešava 80 odsto problema u komunikaciji u ovom kraju.\nMihajlović je na novinarsko pitanja odgovorila da će operativne poslove na obnovi ugroženih područja od poplava ubuduće voditi Kancelarija za obnovu i pomoć poplavljenim područjima kojoj je predata sva do sada prikupljena dokumentacija o proceni štete.\n"Kancelarija je operativno telo i one će u ime vlade da centralizuje štetu i novac i odatle će predlagati vladi dalje korake", rekla je ona.\nMihajlović je zaključila da je sada na Kancelariji da što pre bude operativna, dok će u međuvremenu na terenu raditi timovi za procenu štete. Mihajlović je u Malom zvorniku zatekla takav specijalistički tim u kome je pored arhitekti, građevinskih inženjera bio i jedan predstavnik Ujedinjenih nacija


Mobilni telefoni, 01.02.2021, 09:30 AM\nTelegram je objavio novo veliko ažuriranje, a jedna od najvažnijih novina je alat za lak prelazak sa drugih chat aplikacija, uključujući i WhatsApp, na Telegram.\nTelegram je jedna od aplikacija koja je najviše profitirala od kontroverzne najave WhatsAppa da će izmeniti politiku privatnosti kako bi kompanija mogla da deli više informacija sa preduzećima. Ova najava je Telegramu navodno inicijalno dovela 25 miliona novih korisnika, a broj korisnika aplikacije je samo u januaru porastao za 100 miliona.\nNajnovija verzija aplikacije omogućava korisnicima da premeste razgovore sa WhatsAppa u Telegram sa samo nekoliko dodira. Ista funkcija radi i sa aplikacijama Line i KakaoTalk, kako za individualne tako i za grupne razgovore. Funkcija zapravo koristi činjenicu da WhatsApp ima opciju izvoza razgovora.\n„Da biste premestili razgovor iz WhatsAppa na iOS-u, otvorite stranicu Contact Info ili Group Info u WhatsAppu, dodirnite Export Chat, a zatim odaberite Telegram u meniju Share. Na Androidu, otvorite WhatsApp chat, dodirnite > More >Export Chat, a zatim izaberite Telegram u meniju Share”, objašnjavaju iz Telegrama.\n„Najbolji deo je taj što poruke i mediji koje premeštate ne zauzimaju dodatni prostor. Starije aplikacije omogućavaju vam da sve podatke skladištite na uređaju ali Telegram praktično ne zauzima prostor dok vam omogućava pristup svim porukama, fotografijama i video snimcima kad god vam zatrebaju“, kaže Telegram.\nPoslednje ažuriranje takođe uključuje poboljšanja privatnosti, jer aplikacija sada omogućava korisnicima istovremeno brisanje tajnih razgovora, grupa i istorije poziva na oba kraja. Tako, na primer, ako želite da izbrišete tajno ćaskanje, to možete učiniti ne samo na svom uređaju, već i na uređaju kontakta sa kojim ste razgovarali.\nPostoji i opcija da prijavite lažne kanale ili grupe.\n„Sve Telegram aplikacije omogućavaju vam da prijavite neželjene poruke i druge vrste ilegalnog sadržaja, uključujući pozive na nasilje ili zlostavljanje dece. Sada takođe možete prijaviti lažne kanale ili grupe koje se predstavljaju kao poznate osobe ili organizacije. Otvorite stranicu njihovog profila i dodirnite > Report > Fake account da biste nas obavestili da se nešto sumnjivo događa. Naši moderatori će to proveriti“, objašnjava kompanija.


Nova godina 2022: Pojačana kontrola saobraćaja tokom praznika - Dan u Beogradu\nNaslovna » BG svaštara » Obrati pažnju! » Nova godina 2022: Pojačana kontrola saobraćaja tokom praznika\nNova godina 2022: Pojačana kontrola saobraćaja tokom praznika\nAh Neša 28. decembar 2021. Obrati pažnju! Postavite komentar\nPripadnici Ministarstva unutrašnjih poslova, Uprave saobraćajne policije, tokom novogodišnjih i božićnih praznika vršiće pojačanu kontrolu saobraćaja.\nKontrola će se vršiti na svim putnim pravcima, sa posebnim akcentom na otkrivanju saobraćajnih prekršaja: prekoračenje dozvolјene brzine, vožnja pod dejstvom alkohola i psihoaktivnih supstanci, kao i nekorišćenje sigurnosnog pojasa u cilјu očuvanja bezbednosti svih učesnika u saobraćaju.\nU poslednjih pet dana u saobraćajnim nezgodama na teritoriji Srbije poginulo je čak 16 osoba, a tokom decembra ove godine poginulo je 12 mladih starosti do 24 godine.\nSamo u toku prethodnog vikenda, otkriveno je oko 13.000 saobraćajnih prekršaja, što je dvostruko više nego u istom periodu prošle godine. Takođe, zbog vožnje pod dejstvom alkohola i psihoaktivnih supstanci iz saobraćaja je isklјučeno više od 1.000 vozača, što je tri puta više u odnosu na isti period 2020. godine.\nPripadnici Uprave saobraćajne policije još jednom apeluju na vozače da brzinu kretanja prilagode uslovima puta i da poštuju saobraćajne propise kako bi sačuvali svoje i tuđe živote. (danubeogradu.rs)\nTagovibg svaštara kontrola saobraćaja mup srbije nova godina nova godina 2022 obrati pažnju saobraćaj saobraćajna policija\nPrethodni Nova godina i Božić 2022: radno vreme za praznike, parkiranje, zabava…\nSledeći Bez struje i bez vode u Beogradu, 28. decembar 2021.


Počele NATO vojne vežbe u Crnom moru\nU Crnom moru je počela zajednička vežba pomorskih snaga SAD-a, Bugarske i Rumunije, pošto je dan ranije otkazana zbog lošeg vremena.\nAmerički razarač "US Trukstun" sa 300 mornara i deo američke Šeste flote sa sedištem u Italiji, pridružio se manevrima koji se izvode zajedno sa bugarskom pomorskom fregatom "Drazki" i tri rumunska broda u Crnom moru.\nRojters navodi da je vojna vežba počela u vodama kod Krimskog poluostrva u Crnom moru, gde je ruska vojska preuzela kontrolu od Ukrajinaca.\nNa severu Poljske, američki borbeni avioni je trebalo, takođe, da učestvuju u zajedničkim vežbama. SAD su istakle da su obe vojne vežbe - u Rumuniji i Poljskoj planirane pre izbijanja krize u Ukrajini, navela je britanska agencija.\nBugarsko ministarstvo odbrane je takođe navelo da je vežba PASEKS, jugoistočno od rumunskog priobalnog grada Konstance, isplanirana još prošle godine i deo je zajedničkih vojnih vežbi triju zemalja, koje nisu povezane sa situacijom u Ukrajini i severoistočnom delu Crnog mora.


Petrovac Jazz Festival: Muzika, iscrtavanje lica i razigrana publika - Vijesti.me\nOKONČAN TREĆI DAN FESTIVALA\nUz muziku, iscrtavanje lica i razigranu publiku protekao je treći dan Petrovac Jazz festivala.\nJučerašnji dan počeo je koncertom u podne polaznika Master Workshopa koji se od 28. avgusta održavao u spomen domu Crvena komuna u Petrovcu. Polaznici, njih desetak, juče su zajedno sa profesorom Šuletom Jovovićem demonstrirali sve ono što su naučili prethodne sedmice, a njihova svirka privukla je prolaznike, ali i kupače koji su na trenutak napustili plažu kako bi uživali u muzici. Pažnja namlađih bila je usmjerena na grupu slikarki koje su uz muziku oslikavale zainteresovane prolaznike.\nProgram je nastavljen u 20 časova ispred Crvene komune svirkom italijanskih uličnih svirača koji nastupaju pod imenom „Cheap Seats“, a svojom muzikom, žele da opišu mjesta koja su posjetili.\nGradski orkestar sa svojim već ustaljenim repertoarom još jednom je rasplesao okupljenu publiku ispred Crvene komune, a treće veče nastavljeno je koncertom Adnan Teskeredžić tria na terasi tvrđave Castello. Pored autorskih kompozicija sa albuma „Putovanja“, Teskeredžić je imao želju da odsvira i kompoziciju Vasila Hadžimanova koju je dobio dozvolu da obradi, no u tome ga je spriječio jak pljusak koji je prekinuo koncert.\nVečeras program počinje ispred Crvene komune u 20 časova kada će se ljubiteljima džez muzike predstaviti Olah Vince- One man jazz bend, dok će na terasi tvrđave Castello od 22 sata nastupiti Šule Jovović sa bendom, a nakon njega i italijanski sastav Motel Kaiju.\nOd večeras u budvanskom Camdus Cineplexu počinju besplatne ponoćne projekcije, a prvi u nizu biće prokazan film „Paco de Lucia“.


Tursko finale je bilo na vidiku, ali je Venecija posle poraza od 74:54 u Istanbulu, čudesno slavila na svom terenu sa 80:57 (14:10, 26:13, 18:18, 12:16) i tako nadoknadila minus 20 iz prvog meča polufinala.\nGalatasaraj će biti domaćin 11. aprila i to u hali "Sinan Erdem", čiji je kapacitet čak 16.000 mesta, dok je revanš sedam dana kasnije u Italiji.\nInače, selektorka Srbije napravila je ogroman uspeh sa Galatom i još jednom pomerila granicu. Eliminisala je Maljkovićeva špansku Avenidu u polufinalu i došla u priliku da se bori za evropski trofej.\nDan nakon što je još jednom oduševila sve u slavnom klubu, saznala je i ime rivala u finalu, i to posle neverovatnog susreta u Italiji.\nJasno je da je Veneciji bila potrebna pobeda sa 20 ili više poena razlike, i od samog početka je uspešno krenula u juriš. Posle rezultatske klackalice u prvoj, u drugoj četvrtini je domaća ekipa brzo stekla dvocifrenu prednost (22:12), koja je išla i do plus 18, a na poluvremenu je bilo 40:23.\nI onda šok za Hataj... Venecija je probila potrebnu granicu od 20 razlike, imala je čak i impresivnih plus 34 u više navrata (64:30), ali je turski tim nekako držao korak da duel ne bude rešen pre kraja.\nOdgovor gošći stigao je početkom poslednje četvrtine kada su serijom 8-0 smanjile na za njih prihvatljivih 68:49, ali je Venecija i te kako znala da uzvrati serijom 7-2 za 75:52.\nU poslednja dva minuta Hataj više nijednom nije došao do potrebne razlike i italijanski klub je u penal završnici potvrdio čudesan trijumf.\nVeneciju su do finala predvodile Rikvana Vilijams sa 24 poena i šest skokova, Valerija de Preto je postigla 12, a Debora Karanđelo 10, uz osam uhvaćenih lopti i šest asistencija. Bolje od ostalih u Hataju bile su Kortni Paris i Hind Ben Abdelkader sa po 17.


Gradonačelnica Dragana Mitrović sa saradnicima, tokom posete premijerke Vlade Republike Srbije Ane Brnabić manifestaciji "Dani berbe grožđa" , imala je sastanak sa premijerkom, na kome je razgovarano o projektima i planovima koji imaju za cilj unapređenje grada Vršca na svim poljima. Sastanku je prisustvovao i potpredsednik Izvršnog odbora Srpske napredne stranke Branko Malović.\n- Poseta premijerke Brnabić gradu Vršcu , potvrda je da naš Grad ima podršku države na putu svog daljeg razvoja. Sastanak je bio prilika da razgovaramo o projektima koji su u toku, a tiču se našeg grada i svih njegovih građana, kao i da razgovaramo o planovima za naredni period. Razgovarali smo kako da unapredimo proizvođače, ali i o privredi, i o budžetu. Jasna je podrška Vlade Republike Srbije i Pokrajine gradu Vršcu, i ja se nadam da ćemo uspeti svojim naporima da opravdamo dato poverenje, i sledeći put predsednicu obradujemo još boljim rezultatima, poručila je gradonačelnica Vršca Dragana Mitrović., istakla je gradonačelnica Vršca Dragana Mitrović.\n- Dva važna projekta za Republiku Srbiju koja ćemo raditi zajedno su Opšta bolnica i Poljoprivredna škola, i to govori da ćemo ulagati sve više u zdravstvo, i u mlade i u obrazovanje, ali mi je drago što ćemo nastaviti da podržavamo ono što jeste možda najvažnije za Vršac, a to je vinogradarstvo i proizvodnju vina, istakla je predsednica Vlade Republike Srbije, Ana Brnabić.\n- Drago mi je što imaju jako dobru komunikaciju sa Gradom Vršcem, i nadam se da ćemo u budućnosti i proširiti Start-IT centar, tako da će ovde biti još više mladih ljudi koji se bave informacionim tehnologijama i digitalizacijom, dodala je Brnabićeva.\nOvogodišnju, 61. manifestaciju "Dani berbe grožđa" u organizaciji Turističke organizacije Vršac, uz pokroviteljstvo Grada, Ministarstva turizma, trgovine i telekomunikacija i Pokrajinskog sekretarijata za poljoprivredu, vodoprivredu i šumarstvo, posetilo više od 100 hiljada ljudi, a već po tradiciji najviše gostiju došlo je iz susedne Rumunije.\nfeb 18, 2019 5883 Vesti\nfeb 17, 2019 5725 Hronika\njan 21, 2019 4187 Hronika\nfeb 18, 2019 2256 Vesti\nfeb 19, 2019 1295 Vesti\nfeb 14, 2019 1133 Vesti


MNOGO BUKE NI OKO ČEGA | Ekspres.net\nDok jedni tvrde da je pomeranje datuma objavljivanja izveštaja Evropske komisije o napretku Srbije politička poruka Zapadnom Balkanu, drugi ističu da je to proceduralna stvar. Tehnikalija ili ne, glasanje u Evropskom parlamentu moglo bi da utiče na politiku proširenja Evropske unije. Šta bi moglo da se promeni i gde je trenutno Srbija na evropskom putu?\nPoput dimne bombe odjeknula je izjava francuske ministarke Natali Loazo o tome kako sadašnja EU ne omogućava prijem novih članica, među kojima je i Srbija. Eksplozija, dim, odjek i ništa novo. Loazova je samo ponovila davno formiran stav Francuske i Emanuela Makrona, koji se protivi sadašnjoj politici proširenja Unije i insistira na njenoj unutrašnjoj reformi.\nS obzirom na bolest kratkoročnog pamćenja, ta izjava nanovo je podelila srpsku javnost i medije na one koji su ovu poruku protumačili kao iskrenu i prijateljsku, uz dopunu da uprkos tome Francuska pokazuje želju da Zapadni Balkan postane deo EU, i na one koji su kao i uvek skeptični – nema više ni šargarepe, kažu. U moru birokratskih ili arhaičnih floskula i sa jedne i sa druge strane, put do medijske lupe najlakše pronalaze stavovi predstavnika pojedinačnih država članica, u ovom slučaju Francuske, što svakako treba razlikovati od stava Brisela i stavova i mišljenja neimenovanih diplomatskih izvora. U konkretnom primeru, kada od iz pouzdanih diplomatskih krugova u Briselu pristigne vest da će godišnji izveštaj Evropske komisije o napretku Srbije biti odložen dok se ne završi glasanje za Evropski parlament, i na to se nadovežu stavovi stručnjaka da će odlaganje poremetiti predviđeni kalendar događaja, u Srbiji po principu povezanih sudova automatski iskrsne pitanje – da li nas Brisel stavlja na hold? Opet, odgovor je kompleksan. U pitanju je i jedno i drugo.\nS jedne strane, odluka o odlaganju izveštaja je samo stvar tehničke i birokratske prirode, bez ikakve uvijene političke poruke. To je potpuno logično objašnjenje kada se uzme u obzir da Izveštaj o napretku donosi Evropska komisija, a ne Evropski parlament, i da je u pitanju dokument u kojem se konstatuje napredak u reformama, a ne nekakav politički obojeni stav. Shodno tome, pogađanje datuma objave izveštaja nije nikakva poruka Srbiji da nas Brisel sada manje želi ili ne želi.\nUpravo to u izjavi za “Ekspres” ističe i slovenački član EP i izvestilac za Kosovo Igor Šoltes.\n– U pomeranju datuma predstavljanja izveštaja EK ne treba tražiti nikakvu posebnu političku poruku. Najbolji odgovor zbog čega je taj dokument odložen može dati EK, ali verujem da je to iz tehničkih razloga i najavljenih izbora u Evropskom parlamentu. Svakako se nadam da će naredni saziv i dalje visoko na svojoj agendi ostaviti pitanje Zapadnog Balkana. Sigurno će izbori za Evropski parlament uticati na sastav Evropske komisije, jer će od većine u Parlamentu zavisiti i predlog kandidata za EK. Ali verujem da se portfolio EU neće radikalno promeniti i da će ostati privrženi proširenju, jer je to i obaveza u odnosu na fondove koji su na raspolaganju, odnosno takozvana IPA3 sredstva – kaže Šoltes.\nPucanje po linijama\nKada je reč o stavu Francuske da EU prvo treba reformisati iznutra, pa tek onda govoriti o prihvatanju novih država u evropsku zajednicu, Šoltes napominje da stavovi pojedinačnih država članica imaju svoje uzroke i posledice.\n– Jedan je stav Evropskog parlamenta i Evropske komisije, drugo su stavovi šefova država zemalja članica. I naravno da predsednici velikih država u EU imaju uticaja na neke odluke, ako ne neposredno preko Parlamenta i Komisije, onda sigurno preko Evropskog saveta, gde se čuje glas evropskih zemalja. Ima to svoje uzroke i posledice, jer se naširoko priča o tome da se Unija mora konsolidovati iznutra. Svi vidimo da Evropska zajednica puca po linijama Istok-Zapad, Sever-Jug i da evroskepticizam raste u Evropi. U okviru toga treba tražiti odgovor na pitanje da li će predlozi o reformama direktno uticati i na politiku proširenja – izričit je Šoltes.\nMeđutim, isto tako činjenica je i da će izbori za Evropski parlament u perspektivi uticati na novi sastav Evropske komisije, kao i na izbor novog komesara za proširenje. Budući da je tema proširenja sada škakljiva, jer pojedine članice nisu za prihvatanje novih država u evropsku zajednicu, odluka o odlaganju objavljivanja godišnjih izveštaja (umesto u aprilu, izveštaji će, prema saznanjima medija, biti objavljeni 29. maja) doneta je jer lideri EU ne žele da pitanje proširenja podstakne populističke sentimente u jeku izborne kampanje za EP.\nU tom smislu, prema oceni stručnjaka, ovo je više stvar unutrašnjeg previranja i politike EU nego neka politička poruka zemljama kandidatima.\n– Čini se da je glavni razlog zbog čega je objavljivanje izveštaja EK odloženo u tome što bi ta tema bila nepopularna u EU i privukla bi pažnju na proširenje u predizbornoj kampanji za Evropski parlament. Ovo se zasniva na pretpostavci da je proširenje nepopularno u EU, posebno u nekim ključnim državama članicama. Vlade kao što je Francuska žele da privuku što manje pažnje na tu temu – napominje profesor na Univerzitetu u Gracu i koordinator Savetodavne grupe Balkan u Evropi Florijan Biber. On dalje ističe i da nije najjasnije u kakvom formatu će Generalni direktorat za susedsku politiku i proširenje (GD) nastaviti da funkcioniše i napominje da će proširenje Unije i dalje ostati manje važno na agendi Brisela.\nOpširniju priču možete pročitati u najnovijem broju Ekspresa koji će se od petka naći u prodaji na kisocima\nEVROPSKA KOMISIJA DANAS USVAJA STRATEGIJU PROŠIRENJA NA ZAPADNI BALKAN JADRANKA JOKSIMOVIĆ: Nadam se da Hrvatska neće blokirati Srbiju na evropskom putu PLENKOVIĆ: “Put Srbije u EU vodi i preko Zagreba i rešavanja akumuliranih pitanja” Vučić: Ne isključujem mogućnost izbora u 2019.


Održana tribina vezana za probleme u zasadima maline - TV 4S\nU organizaciji Poljoprivredne savetodavne stručne službe Leskovac i Ministarstva poljoprivrede šumarstva i vodoprivrede u prostorijama Centra za stručno usavršavanje u obrazovanju održana je tribina koja se odnosila na probleme koji se javljaju u zasadima maline.\nPredstavnici Radnog tela koje je Vlada RS, na inicijativu Asocijacije malinara Srbije, formirala kako bi stručna lica utvrdilla zašto se stabljike malina sve češće suše, posetili su nekoliko domaćinstva u Leskovcu.\n,,Naš zadatak je da obiđemo oko dve hiljade malinjaka na području čitave Srbije kako bi ustanovili realno stanje zasada.Krenuli smo od zapadne Srbije gde su najveći zasadi, juče smo bili u Surdulici, danas smo u Leskovcu. Na jugu Srbije prema podacima ima oko 2,5 hiljade hektara pod malinom, kazao je pomoćnik ministra poljoprivrede u sektoru za ruralni razvoj Aleksandar Bogićević, a kao koordinator Radnog tela za suzbijanje bolesti maline, rekao je da je situacija u zasadima na jugu mnogo bolja, nego u Arilju i Ivanjici. Ideja Vlade Republike Srbije je da se napravi strategija u proizvodnji maline od prvog do zadnjeg koraka gde moraju biti uključeni država i ministarstvo poljoprivrede do otkupljivača odnosno hladnjačara i samih proizvođača maline. U razgovoru sa lokalnim samoupravama došli smo do zaključka da je najveći problem ovde nedostatak prerađivačkih i prehrambenih kapaciteta”, ističe Bogićević.\nVeoma je značajno formiranje tima za procenu štete koje se dešavaju na teritoriji Jablaničkog okruga ali i na celoj teritorji Srbije. Oni su danas sa nama bili na terenu gde smo zajednički konstatovali u kakvom se stanju nalazi malina na našoj teritoriji, ističe direktor leskovačke Poljoprivredne savetodavne stručne službe Dalibor Cvetanović.\nNa tribini su govorili i samostalni savetnik MPŠV Branislav Veljković,predstavnici Instituta za voćarstvo u Čačku, dr Milan Lukić, i Instituta za primenu nauke u poljoprivredi dr Dragan Rahović.


Друштво Archives - Страница 164 од 177 -\nU nedelju obeležavanje 141. godišnjice Bitke na Šumatovcu\n141. godišnjica Bitke na Šumatovcu biće obeležena u nedelju, 20. avgusta, pomenom stradalima, polaganjem venaca i kulturno-umetničkim programom. U organizaciji Odbora za obeležavanje godišnjica, jubileja i istorijskih događaja opštine Aleksinac\nOvog vikenda Moravski Bujmir će biti domaćin 9. po redu Kačamakijade “Oj, Moravo”. Prema satnici Organizacionog odbora, u nedelju, 20. avgusta, u ovom moravskom selu od 9 i 30 do 10 sati planirano je\nIako je 2010. godine ukinuto obavezno služenje vojnog roka, interesovanje za vojni poziv ne jenjava, čulo se danas na ceremoniji svečanog ispraćaja budućih učenika i kadeta vojnih škola i akademije\nU organizaciji Kluba dobrovoljnih davalaca krvi „Humano srce” danas je održana vanredna akcija u prostorijama Službe za transfuziju krvi Opšte bolnice Aleksinac. Aleksinčani su i ovog puta pokazali humanost i\nPovodom sve učestalijih napada da budžetska sredstva previše troši na putovanja, Opštinska organizacija za turizam i sport Aleksinac reagovala je saopštenjem na svom sajtu u kome objašnjava na koja putovanja\nPočeli radovi na rekonstrukciji porodilišta u Opštoj bolnici u Aleksincu\n16.08.2017. Редакција Друштво Остави коментар\nDanas su počeli radovi na rekonstrukciji porodilišta u aleksinačkoj Opštoj bolnici, koji će trajati u naredna 3 meseca. Sudeći po onome što smo saznali od prvog čoveka Opšte bolnice dr\nRadovi na rekonstrukciji i adaptaciji zgrade Osnovne škole „Vožd Karađorđe“ su zbog razloga proceduralne prirode, umesto u julu, kako je bilo najavljeno, počeli 14. avgusta i trajaće narednih 120 dana.\nOd juče do 25. avgusta policijski službenici niške Policijske uprave izvode gađanje pištoljem CZ-99 na strelištu „Šumatovac“. U saopštenju Policijske uprave Niš se navodi da će se gađanje izvoditi u\n«Previous Posts 1 … 162 163 164 165 166 … 177 Next Posts»


Turski predsjednik Recep Tayyip Erdogan pretrpio je težak udarac pošto su glasači, nezadovoljni ekonomskim stanjem u zemlji i njegovom sve autoritarnijom vlašću, na ponovljenim izborima za gradonačelnika Istanbula opet podržali opozicionog kandidata Ekrema Imamoglua, pišu svjetski mediji.\nMediji ukazuju i da bi poraz u gradu, u kojem je Erdogan počeo političku karijeru kao gradonačenik, mogao biti početak njegovog kraja, prenosi Radio Slobodna Evropa. Ubjedljiva pobjeda Ekrema Imamoglua ošamućujuća je osuda ekonomske politike i sve autoritarnije Erdoganove vladavine, ocenjuje Bloomberg.\nKandidat opozicione Republikanske narodne partije osvojio je oko 54 posto glasova, a kandidat vladajuće Partije pravde i razvoja (AKP) Binali Yildirim 45 posto glasova, nakon prebrojanih 99 posto glasačkih listića.\nKandidat Erdoganove partije je tijesno izgubio 31. marta s 14.000 glasova razlike, dok je sada jaz bio skoro 800.000, što je nedvosmislena poruka da su birači zabrinuti za rastakanje demokratskih osnova Turske, ističe Bloomberg.\nErdoganova partija je u martu izgubila i u Ankari i drugim velikim gradovima, pošto su inflacija, nezaposlenost i pad vrijednosti lire uzeli danak, ali je turski predsjednik odbio da prizna poraz u Istanbulu žaleći se na nepravilnosti, što je prihvatila izborna komisija.\nRezultati glasanja u nedjelju pokazuju da je Erdogan, najmoćniji turski lider u moderno vrijeme, napravio nevjerovatno lošu procjenu kada je tražio da se ponovi glasanje, ocjenjuje BBC. Pobjeda opozicije u Istanbulu imaće dramatične posljedice po Erdoganovu vlast u zemlji, ocenjuje Guardian, i dodaje da su izbori u nedjelju smatrani testom krhkih turskih demokratskih standarda i Erdoganove političke budućnosti.\nPrema britanskom listu, sada bi mogla da se intenzivira borba za vlast među frakcijama u vladajućoj koaliciji.\nGubitak Istanbula drugi put bio je nezamisliv ishod za AKP, ističe Guardian i ukazuje da kao najveći turski grad i privredno čvorište, Istanbul pokriva 31 posto BDP-a zemlje. Istovremeno taj grad je, dodaje list, važan pogon za nezvaničnu mrežu finansiranja vladajuće partije koja je zajedno sa svojom islamskom prethodnicom kontrolisala Istanbul posljednjih četvrt vijeka.\nErdogan je doživio najveći poraz u svojoj političkoj karijeri, iako je opozicija bila suočena s neravnopravnim uslovima, glavnim medijima naklonjenim predsjedniku i neskrivenim korištenjem vladinih sredstava za podršku kandidatu vladajuće partije, ističe New York Times.\nPored toga što je Erdogan izgubio kontrolu nad najvećim turskim gradom gdje je počeo karijeru, rezultati izbora u nedjelju, kako piše New York Times, imaju i druge posljedice - poraz je napravio pukotinu u predsjednikovoj auri nepjobedivosti i to bi mogao da bude kraj njegove 16-godišnje vladavine Turskom.\nPoraz bi također mogao da pokrene i lančanu rekaciju koja bi se završila prevremenim izborima ove ili sljedeće godine, ocjenjuje njujorški list. Bivši predsjednik Abdulah Gul i bivši premijer Ahmet Davutoglu mogli bi da se odvoje od Erdogana kako bi pokrenuli svoje konzervativne pokrete, rekla je za američki list Asli Ajdintasbas, saradnica u Evropskom savjetu za spoljne poslove.\nPoraz vladajuće partije u nedjelju u Istanbulu dolazi u delikatnom trenutku za turskog predsjednika, ocjenjuje Wallstreet journal.\nErdogan pokušava da obnovi tursku privredu pogođenu recesijom, a ove nedjelje bi trebalo da se sastane s američkim predsjednikom Donaldom Trumpom kako bi riješio diplomatski sukob sa SAD, između ostalog, oko kupovine ruskog protivvazdušnog sistema, navodi američki list.\nGubitak na izborima u Istanbulu označava pad podrške javnosti AKP-u otkad su turski ekonomski problemi izašli na vidjelo sredinom prošle godine, ukazuje Wallstrret jorunal.\nDugotrajni period rasta, uveliko podstican zaduživanjem u stranoj valuti, prekinut je i zimus je Turska ušla u recesiju, dok je situaciju za obične ljude pogrošao nagli pad vrijednosti domaće valute, što je povećavalo inflaciju.\nNezadovoljstvo raste i zbog sve autoritarnijeg liderstva od neuspješnog državnog udara 2016. godine, nakon kojeg su uslijedile masovne čistke i mjere protiv biznismena, novinara i boraca za ljudska prava, navodi Wallstreet journal.


Zlatni dečko Donaruma: Zauvek zahvalan Mihajloviću!\nMonte Carlo pregled\n17.12.2019. - 09:39\nGuliver, Marco Luzzani/Getty Images Europe\nNe zaboravlja najbolji mladi italijanski igrač ko mu je prvi dao šansu\nGolman fudbalskog kluba Milan Đanluiđi Donaruma posvetio je nagradu koju je večeras dobio za najboljeg igrača do 21 godine srpskom treneru Siniši Mihajloviću, za koga je rekao da mu je promenio život.\n"Zauvek ću biti zahvalan Siniši. Imao je hrabrosti da mi pruži priliku da debitujem kada sam imao 16 godina. Oni kažu da sam fenomen, ali ja samo mislim na naporan rad", rekao je Donaruma, preneli su italijanski mediji.\nDonaruma je dobio nagradu Zlatni dečko, za najboljeg italijanskog igrača uzrasta do 21 godine na svečanosti u Torinu.\nOn je rekao da se, uprkos lošem startu sezone, stvari popravljaju u Milanu.\n"Dobro nam ide, šteta zbog remija za vikend, ali ekipa napreduje i želimo da pobeđujemo. Moramo da radimo kako bismo dobro odigrali protiv Atalante", naveo je on.\nFudbalski klub Milan proslavio je 120. rođendan, a na San Siru bilo je mnogo bivših igrača tog kluba. Donruma je rekao da je počastvovan što igrao na San Siru, mestu gde su se ispisale brojne stranice fudbalske istorije.\nOn će biti prvi golman Italije na Evropskom prvenstvu 2020. godine.\n"Bili smo dobri u kvalifikacijama, cilj nam je dobar turnir, da doguramo što dalje", naveo je Donaruma.


Zaštitnik na sedmom zasijedanju "Ženskog parlamenta"\nZaštitnik ljudskih prava i sloboda Crne Gore, Šućko Baković, govorio je na sedmom zasijedanju “Ženskog parlamenta”, posvećenog realizaciji aktivnosti na polju sprječavanja i suzbijanja nasilja nad ženama i nasilja u porodici, u toku globalne kampanje „16 dana aktivizma protiv nasilja nad ženama“.\nZasijedanje je otvorio predsjednik Skupštine Crne Gore, Ivan Brajović, a osim njega prisutnima i javnosti obratili su se i potpredsjednici Skupštine, Branimir Gvozdenović i Genci Nimanbegu, predsjednica Vrhovnog suda Crne Gore, Vesna Medenica, povjerenica za zaštitu ravnopravnosti Republike Srbije, Brankica Janković kao i predsjednica Odbora za rodnu ravnopravnost, Nada Drobnjak.\nNakon toga su članovi/ce Vlade Crne Gore odgovarali na pitanja učesnica, predstavnica ženskih grupa parlamentarnih partija, kao i civilnog društva.\nZaštitnik je kazao da Crna Gora ima uređen zakonodavni okvir za prevenciju i zaštitu od nasilja u porodici, podsjetivši da je država potpisala Istanbulsku konvenciju.\nKako je naveo, time se dražava obavezala da će primjenjivati standard dužne pažnje u prevenciji, otkrivanju, suzbijanju i procesuiranju i sankcionisanju akata nasilja“.\n„Imamo zakone, a kakva nam je stvarnost?Ona nije ružižasta, u Crnoj Gori ovo je ozbiljan i zabrinjavajući fenomen i pojava. Studije, istraživanja i izvještaji domaćih i međunarodnih institucija pokazuju da je nasilje nad ženama i nasilje u porodici zabrinjavajuće prisutno“, rekao je Zaštitnik.\nOn je kazao da odgovor nadležnih organa za sprovođenje zakona za sada nije bio odgovarajući.\nBaković je podsjetio da su prema podacima Sudskog savjeta, sudovi u Crnoj Gori tokom 2016. godine imali u radu 249 predmeta zbog krivičnog djela nasilje u porodici ili porodičnoj zajednici.\nOn je dodao da su prema podacima Višeg suda za prekršaje, sudovi za prekršaje u toku 2016. godine imali ukupno u radu 2.073 predmeta zbog prekršaja iz Zakona o zaštiti od nasilja u porodici.\n„Ove brojke mogu ukazivati na to da je porasla svijest kod žena da prijavljuju nasilje, da su žrtve nasilja ohrabrene da više to čine. Prema stavu institucije prisutno je i jedno i drugo. Svi ovi izvještaji ukazuju, a posebno nevladin sektor da kaznena politika i za krivična djela i za prekršaje do sada nije bila odgovarajuća „ kazao je Zaštitnik.\nOn je upozorio da se ne može ništa očekivati, ako nema efikasn i brze reakcije.\n„Ako se žrtva ne zaštiti od onog momenta, ako ne učinimo da se formira određeni broj skloništa da žrtve nasilja, prevashodno žene i djeca, dobiju podršku da dobiju prostor gdje će izvjesno vrijeme stanovati, ako se nasilnik ne ukloni iz porodice, ako se ne zaštiti žrtva, ako se žrtva posle izvjesnog vremena mora vratiti da živi sa nasilnikom - onda vi vidite u kakvoj smo situaciji", dodao je Baković.


Lansiran evropski satelit "Gaja"\nLansiranje rakete iz Francuske Gvajane\nDve kamere teleskopa trebalo bi da zabeleže precizne položaje i udaljenosti više od milijardu zvezda u našoj galaksiji, što čini oko jedan odsto svih zvezda Mlečnog puta.\nEvropska svemirska agencija, poznata kao ESA, danas je lansirala satelit “Gaja,” čiji je zadatak da izradi preciznu trodimenzionalnu mapu zvezda Mlečnog puta, kako bi se prikupile informacije o poreklu i evoluciji univerzuma.\nTeleskop “Gaje” uspešno je lansiran ruskom raketom Sojuz iz Francuske Gvajane, saopštila je ESA. Posle putovanja koje će trajati oko mesec dana, “Gaja” bi trebalo da se “smesti” na udaljenosti od oko 1,5 milion km od Zemlje na njenoj “noćnoj strani”.\nProjekat, koji je koštao više od jedne milijarde dolara, jedan je od najambicioznijih koje je ikada preduzela ESA. Dve kamere teleskopa trebalo bi da zabeleže precizne položaje i udaljenosti više od milijardu zvezda u našoj galaksiji, što čini oko jedan odsto svih zvezda Mlečnog puta.\nKamere će pored toga moći da prate brzine približavanja i udaljavanja oko 150 miliona zvezda od Sunčevog sistema. To bi astronomima trebalo da omogući prikupljanje 3D (trodimenzionalnih) markera za istraživanje evolucije Mlečnog puta radi izrade filma o našoj naše galaksiji koji će moći da se “odvrti” u prošlost ili u budućnost.\nAstronomi se takođe nadaju da će “Gaja” uspeti da detektuje 50,000 tela, zvezda, planeta i asteroida, koji se nalaze izvan Sunčevog sistema. “Gaja” će pratiti i pojas između Marsa i Jupitera kako bi otkrila gromade u svemiru koje bi mogle da ugroze Zemlju, i posmatra eksplozije zvezda - takozvanih supernova – što astronomi retko mogu da prate uživo.


Održan 16. internacionalni karate turnir – Čigota open – Zlatibor.News\nOdržan 16. internacionalni karate turnir – Čigota open\n18/06/2015 ZlatiborNewsComments Off on Održan 16. internacionalni karate turnir – Čigota open\nU nedelju 14.juna u na Zlatiboru u sportskom centru Wai Tai je održan 16. internacionalni karate turnir – Čigota open na kome su nastupili takmičari iz 26 karate klubova. Više od stotinu mladih karatista se nadmetalo u borbama i katama.\nČlanovi karate klubova iz Banje Koviljače, Užica, Loznice, Ivanjice, Gornjeg Milanovca, Paraćina, Čačka, Obrenovca, Šapca, Nove Varoši, Priboja, Novog Pazara, Golubovca Raške i Sevojna su pokazali svo svoje znanje u ekipnoj i pojedinačnoj konkurenciji.\nU sportskoj i fer atmosferi najbolje rezultate su pokazali takmičari KK Šampion iz Banje Koviljače koji su bili najbolji u ukuponom plasmanu sa 44 osvojena poena (30 u katama, 11 u borbama i 3 ekipno). Drugo mesto je zauzeo KK Loznica sa 37 osvojenih poena (20 u katama i 17 u borbama), dok je KK Fajter iz Užica zauzeo treće mesto sa 28 poena (25 u katama i 3 u borbama).\nTagged 16. internacionalni karate turnir, čigota open, karate, KK Čigota, STC Zlatibor, Wai Tai\nU emisiji “TV Parlament” televizije Melos svoje političke argumente su ukrstili Raka Radović, Boško Obradović, i Milan Stamatović. Šta gosti TV parlamenta misle o korupciji, evropskoj uniji, sadašnjoj vladi, prethodnim vlastima…\nU nedelju, 10.aprila u sali biblioteke Ljubiša R. Đenić je održana tribina na temu “Srbija stabilnosti – vek posle Velikog rata”. Tribina je podeljena u dva dela, u prvom je publika mogla da vidi jedan kraći komad iz života vojvde Živojina Mišića i Stepe Stepanovića u izvođenju glumaca Dimitrija Ilića i Lepomira Ivkovića uz naraciju Miće Živojinovića, […]\nJuče je u hali STC Zlatibor ekipa Adađa odigrala prijateljsku utakmicu sa klubom malog fudbala FON. Ova ekipa će se ove godine takmičiti u prvoj futsal ligi Srbije, a na Zlatiboru se priprema za sezonu 2015/2016. Već na zagrevanju je bilo jasno da logistički ekipa FONa daleko bolje pripremljena. Beograđani su stigli sa 24 igrača […]\nKineska delegacija posetila Ski centar Tornik\nNevernikovo blago – Skot Marijani


Konkurs za najbolji novinski članak o crnom tržištu duvanskih proizvoda u BiH - BiH Vijesti\nNaslovnica BOSNA I HERCEGOVINA Konkurs za najbolji novinski članak o crnom tržištu duvanskih proizvoda u BiH\nUdruženje ekonomista RS SWOT i Uprava za indirektno oporezivanje (UIO) BiH organizuju nagradni konkurs za najbolji novinski članak ili TV prilog koji se tematski bavi problemima crnog tržišta duvanskih proizvoda u BiH.\nKonkurs se organizuje u sklopu nastavka kampanje „Stop švercu“, koji zajednički realizuju UIO i Udruženje ekonomista RS SWOT. Razlog za organizovanje konkursa je da se dodatno pojačaju napori kako bi se ukazalo na problem crnog tržišta duvanskih proizvoda koje na godišnjem nivou odnosi na stotine miliona konvertibilnih maraka iz legalnih tokova novca.\nŽiri, koji će sačinjavati predstavnici Udruženja ekonomista RS SWOT, UIO, ekonomski ekspert i Udruženja novinara BiH – Klub novinara Banja Luka, će nagraditi tri najbolja rada koji do 15. juna 2021. godine budu objavljeni u nekom od registrovanih medija na teritoriji BiH.\nNajbolje ocjenjeni članak ili TV prilog će bitii nagrađen sa 1.000 KM, drugorangirani sa 750 KM i trećerangirani sa 500 KM.\nMogu se prijaviti novinari štampanih, elektronskih i online medija koji redakciju imaju u Bosni i Hercegovini.\nRok za prijavu je 15. jun ove godine, a kriterijumi za izbor najboljih radova će biti objavljeni na sajtu www.swot.ba nakon održane prve sjednice žirija. Objava imena pobjednika je planirana 20. juna ove godine.


Radovi na izgradnji pristupne saobraćajnice počinju u avgustu – GM Press\nRadovi na izgradnji pristupne saobraćajnice počinju u avgustu\nRedakcija 12 juna, 2020\t0 Komentara\nJavna prezentacija plana pristupne saobraćajnice održana je danas u velikoj Sali SO.\nIdejno rešenja pristupne saobraćajnice, kuda će proći i koje su njene tehničke karakteristike, nadležnima lokalne samouprave i milanovačkim privrednicima, inženjeri Saobraćajnog institute CIP predstavili su krajem januara.\nDanas kada je sva planska dokumentacija završena otpočeo je javni uvid, gde svako od zainteresovanih građana i privrednika može staviti primedbu ukoliko smatra da je u nekom smislu oštećen ili misli da bi nešto trebalo drugačije uraditi.\n-Sve primedbe mogu se dostaviti do 25. juna, a 3. jula će biti zakazana javna sednica gde će projektanti na njih odgovarati a zatim će istog dana biti organizovana opštinska komisija za planove, koja će na osnovu primedbi i odgovora dati konačan sud. – rekao je Dejan Kovačević, predsednik opštine Gornji Milanovac. Nakon toga, plan će biti predat Skupštini opštine na usvajanje a kada postane važeći, biće započeto utvrđivanje javnog interesa. -Očekujem da će do toga doći tokom jula, nakon čega krećemo sa izgradnjom- kaže Kovačević I dodaje – kineska kompanija “Šangdong Haj spid” već je poslala ponudu Ministarstvu građevinarstva, saobraćaja i infrastrukture za izgradnju kompletne deonice trase pristupne saobraćajnice, od stacionaže kod kompanije “Metalac” do Takova i očekujem da ćemo u narednih godinu i po dana dobiti potpuno izgrađenu saobraćajnicu.\nKovačević kaže da je danas imao priliku da razgovara sa nekoliko sugrađana koji su imali određene nedoumice ali da su svi spremni da konstruktivno učestvuju u raspravi.\n-Građani su spremni da daju saglasnost ukoliko bi bilo neophodno da se neki objekat u njihovom vlasništvu sruši, iako nam ona realno nije potrebna, sa druge strane, u takvoj situaciji objekat bi bio isplaćen i imaju mogućnost da ga izgrade ponovo na nekom drugom mestu – rekao je Kovačević i dodao – verovatno da će biti nekih problema koje ćemo u hodu rešavati, kao što smo rešavali i za trasu auto puta koji 30 km prelazi kroz teritoriju naše opštine, jer je ovo je daleko kraća deonica i ima mnogo manje zainteresovanih vlasnika.\n-Danas smo imali odličnu prezentaciju, građani su došli, interesovali se i osnovna ideja je bila da se u potpunosti jasno upoznaju sa planom, kao I da imaju vremena da dostave primedbe, sugestije i predloge, da bi mi mogli sve to da sagledamo i napravimo predlog konačnog rešenja – kaže Marko Perišić, odgovorni urbanista Saobraćajnog instituta CIP.\nPrema Perišićevim rečima ne očekuju se neki veći problem jer je realno da svakog čoveka interesuje njegov plac i kuća a CIP imamo zakonski propisane sadržaje gde mora da prikaže pojaseve zaštite i kontrolisane gradnje.\nMarko Perišić, odgovorni urbanista Saobraćajnog instituta CIP / foto: GM Press\n-Trudimo se da lepo objasnimo i ljudi shvate, jasno se sve zna, pri čemu treba imati u vidu da je ovo plan detaljne regulacije čija je izrada u toku, a sadrži u sebi i idejni projekat koji je u izradi. Tek nakon izrade plana pribavljaju se lokacijski uslovi za dalju pripremu tehničke dokumentacije, u okviru koje su moguće korekcije – kaže Perišić i naglašava – nama je bitno da sagledamo obuhvat prostora, uvodnu geologiju, geomorfologiju terena, moguće saobraćajne veze, gde je potrebno napraviti nadvožnjak, raskrsnice i slično. Ovaj plan smo za sada uradili uz prihvat svih ostalih elemenata koji se odnose na zaštitu, na pravila građenja, uređenja a imamo uklapanje u postojeće namene koje se odnose se na prostor u neposrednoj blizini saobraćajnice – istakao je Perišić.\nPočetak radova na izgradnji pristupne saobraćajnice auto-putu Miloš Veliki, iz Gornjeg Milanovca do petlje Takovo, najavljen je za početak avgusta.\nTags: dejan kovačević, gornji milanovac, pristupna saobracajnica\nDerbi šampionata Prve lige Srbije u fudbalu


Božićna čarolija u Blacu - Blace Info Press\nBožićna čarolija u Blacu\nAutor: Gorica Šegović · Objavljeno: 6. januara 2018. · Updated 6. januara 2018.\nU blacu je juče počela manifestacija – Božićna čarolija namenjena pre svega najmlađima.\nTim povodom ulica božićnih čarolija u parku u centru grada bila je prepuna mališana koji su uživali u druženju sa Deda mrazom i klovnom. TO –Blace bio im je dobar domaćin pa su za ovu priliku najmlađi dobili i posluženje, paketiće a uz sve to priređena je i lepa muzička zabava.\nUčenicima srednje i onovne škole koji su nacrtali najlepše novogodišnje čestitke na temu – čarolija moga kraja To Blace dodelila je diplome i paketiće.\nTuristička organizacija – Blace zahvaljuje se svim učesnicima manifestacije – Božićna čarolija koji su doprineli razvoju manifestacionog turizma u opštini Blace kao i promociji našeg grada kroz najlepše novogodišnje čestitke koje su naši građani sa najlepšim novogodišnjim željama slali širom naše zemlje.\nSledeća vest Savić Petrol/Gumitex pobednik turnira u malom fudbalu – Blace 2018\nPredhodna vest TO Blace u saradnji sa javnim preduzećima paketićima obradovala najmlađe


Cenzura postoji, Kina i dalje ne želi da se govori o događajima na Trgu Tjenanmen · Global Voices na srpskom\nPrevod objavljen 05/06/2014 9:27 GMT\nPročitajte članak na English, Français, Italiano, Deutsch, Español, polski, русский, English\nKako se približava 25-ogodišnjica masakra na Trgu Tjenanmen [eng] veb cenzori kineske vlade su u punom zamahu da ućutkaju online diskusiju i obeležavanje jednog od najkrvavijih događaja u modernoj istoriji Pekinga.\nRaspad koji je pokrenut 4 juna je takođe zapamćen kao “događaj 4 juna”. Na taj dan, naoružane kineske trupe i tenkovi su napali nenaoružane civile koji su pokušavali da obezbede svoj put ka Trgu Tjenanmen [eng] u Pekingu, gde su studenti predvodili narodne proteste [eng] još od proleća. Ove proteste je pokrenula smrt liberalnog reformatora, bivšeg generalnog sekretara Komunističke partije [eng] Hu Yaobanga [eng], koji je svrgnut posle poraza u borbi za liberalnu reformu sa tvrdom strujom u Komunističkoj partiji.\nSledi nekoliko osnovnih termina koji su cenzurisani a prikazani su u Weibovom cenzurisanom oblaku u obliku zvezde koji je napravljen u projektu Weiboscope Hong Kong univerziteta, uz nekoliko primera obrisanih postova koji su sačuvani i javno prikazani na Slobodni Weibo.\n4 jun (六四): Većina cenzurisanih poruka koje su sadržale “4 jun” su zahtevale da se obeleži 25-ogodišnjica ovog događaja. Neki su se fokusirali na istorijski događaj koji se desio te godine. Kineska vlada je nedavno uhapsila [eng] nekoliko intelektualaca koji su učestvovali na seminaru o Tjenanmen Masakru. Vesti i komentari o hapšenju su takođe izbrisani:\nSećanja Deng Liquna otkrivaju da je 1988 godine, nakon što je Hu Yaobang bio primoran da podnese ostavku, Deng ga je ohrabrio da ustane protiv njegovog naslednika Zhao Ziyanga, ali je bio odbijen. Ova epizoda je potvrdila snagu Hu Yaobanga kao lidera zemlje. Činjenicu da je bivši kineski predsednik Hu Jintao posetio staru rezidenciju Hu Yaobanga da pokaže poštovanje prema pokojnom lideru neki su protumačili [kin] kao politički gest usred žestoke unutrašnje partijske borbe pod vođstvom Xi Jinpinga.


Dveri: Zabraniti Dane komandanta Lešija | VRANJENEWS\nDveri: Zabraniti Dane komandanta Lešija\n21.05.2019 15:17 » 16:27\nGradska organizacija Srpskog pokreta Dveri u Vranju traži od vlasti u Srbiji da zabrani održavanje manifestacije "Dani komandanta Lešija" koja će biti organizovana i ove godine u čast Ridvana Ćazimija, jednog od komandanata terorističke Oslobodilačke vojske Preševa, Medveđe i Bujanovca (OVPMB), kaže se u saopštenju koje je iz vranjskog odbora prosleđeno Vranje News-u.\n- Sramno je i nedopustivo da se na teritoriji države Srbije slavi i veliča čovek koji je predvodio oružanu pobunu Albanaca na jugu Srbije.\nJoš poraznija je činjenica da ovu "manifestaciju", zapravo, promociju albanskog seperatizma i stvaranja Velike Albanije, podržava lokalna vlast u Bujanovcu - dodaju Dverjani u saopstenju.\n"Dani komandanta Lešija", ukoliko budu održani, "biće nova provokacija srpskog naroda koji živi na ovim prostorima", smatraju iz Dveri.\n- Ukoliko vlast dopusti da se ona održi, biće to još jedan poraz države Srbije, ali i dokaz da Aleksandar Vučić nije sposoban da zaštiti ne samo interese Srba na Kosovu, već i srpskog naroda u Srbiji.\nGradska organizacija Srpskog pokreta Dveri podseća da je nedavno u Bujanovcu zabranjena projekcija filma "Balkanska međa", pod obrazloženjem da "može da podigne međunacionalne tenzije" i da nikakve reakcije vlasti nije bilo - zaključuje se u saopštenju.\nDani komandanta Lešija


Beta 24. marta 2021. 14:35\nPotpredsednik Narodne stranke Borislav Novaković izjavio je danas da je osudjeni kriminalac Marko Bosanac, zvani Boske, potpisao sa direktorom Elektroprivrede Srbije Miloradom Grčićem ugovor u vrednosti od 11,7 milijardi dinara, odnosno 100 miliona evra, za očitavanje brojila po ceni više od tri puta većoj od dotadašnje.\n„Ugovor je sklopljen sa firmom ‘Montop HRS’ iz Novog Sada iza koje stoje Bosanac i njegovi partneri. To znači da svako očitavanje jednog brojila, a ima ih ukupno 3,7 miliona u Srbiji, košta 132 dinara mesečno, a 2017. godine koštalo je 39,9 dinara. Reč je o čistom kriminalu“, rekao je Novaković na konferenciji za novinare u Novom Sadu.\nNovaković je rekao da je Bosanac čovek „osudjen za nasilničko ponašanje“ koji sklapa ugovor od 100 miliona evra i „potkrada EPS, a EPS gradjane koji plaćaju uvećane račune“.\n„Više nego trostruko uvećanje cene mora negde da se slomi i slomilo se preko ledja gradjana. Oni se žale na uvećane račune koji nisu u srazmeri sa potrošenom strujom, a ne očitavaju se sva brojila“, rekao je Novaković.\nNovaković je dodao da je predsednik Nadzornog odbora EPS-a Branko Kovačević 2017. godine javno tvrdio da se ne očitavaju brojila i komisija je konstatovala da odredjen broj brojila nije uopšte očitan.\n„Ogromnim uvećanjem cene za očitavanje brojila zaradjuje osudjivani kriminalac Marko Bosanac Boske, lični prijatelj gradonačelnika Novog Sada Miloša Vučevića, dok sa druge strane gubi EPS, a najviše gube gradjani koji plaćaju velike račune“, naveo je Novaković.


Srđan Puhalo: Referendum ili zašto bezveze trošimo pare? | Frontal\nReferendum ili zašto bezveze trošimo pare?\nReferendum o Danu Republike Srpske, koji će biti održan 25. septembra koštaće 1 425 300 KM (million i četiristo dvadeset pet hiljada i tri stotine konvertibilnih maraka).\nAko taj novac, koji će obezbijediti Vlada Republike Srpske, pretvorimo u svakodnevni život vidjećemo da je to:\n· 1583 prosječne junske neto plate,\n· 4168 prosječnih julskih penzija,\n· 86,2% julskog dječijeg dodatka ,\n· 8,5 julskih materinskih dodataka,\n· 1,7 puta više od budžeta grada Banjaluke koji izdvaja za zapošljavanje i samozapošljavanje.\nNaravno, pravi srpski demokrata i patriota zna da demokratija košta i da nam trebaju pare, ali zajebavanje Bošnjaka, OHR, EU i Amerikanaca je nešto neprocjenjivo!\nPostavlja se pitanje šta će nama referendum i zbog čega trošimo novac na anketiranje naroda ako odgovor unaprijed znamo?\nVlastima je taj cirkus potreban da bi skrenuli pažnju sa egzistencijalnih problema koje ne mogu i ne znaju da riješe (male plate, nezaposlenost, slaba ekonomija, zdravstvo, odlazak ljudi, pad nataliteta i još mnogo toga) i naravno da bi sebe prikazali kao jedine zaštitnike Republike Srpske.\nOpozicija mora da prati vlast jer ne zna, neće ili ne može da nametne svoje teme u predizbornoj kampanji. Iako su u mnogim opštinama u Republici Srpskoj na vlasti, pitanje je čime se mogu pohvaliti. Naravno, da bi učestvovao na izborima moraš biti jednako veliki Srbin kao što su ovi iz vlasti, a referendum je idelana prilika sa se to pokaže.\nRealno, referendum nije mrzak ni Bakiru i ostalim bošnjačkim političarima, napokon imaju priliku da se pred narodom pokažu kao pravi Bošnjaci igrajući se ping pong patriotizma, između ručkova, sa Dodikom i Ivanićem.\nDragan Čović mudro stoji sa strane i čeka rasplet situacije, da bi povukao sljedeći potez.\nJedina nepoznanica je kako će na ovu demokratsku zajebanciju vlasti Republike Srpske reagovati međunarodna zajednica, a moraće da reaguje. U slučaju da ne bude reagovanja OHR-u predlažem da se samoukine, Vigemark ne mora da se vraća sa odmora, a Amerikanci će morati da se pomire sa činjenicom da ih je Dodik još jedno zajeb’o.\nSrbi iz Republike Srpske će se tog 25. septembra napokon složiti, potrošiti bezveze 1 425 300 KM, i tako jedinstveni uživati u svojoj iracionalnosti.


Otvorena 100. dm drogerija u Srbiji || Story.rs\nOtvorena 100. dm drogerija u Srbiji\nNajveći drogerijski lanac u Evropi otvorio je 5. marta jubilarnu 100. dm drogeriju u Srbiji, a prvu u Leskovcu, čime nastavlja širenje na domaćem tržištu.\nU skladu sa dugogodišnjom praksom kompanije, početak rada nove drogerije propraćen je humanitarnom akcijom. Poznati Leskovčanin Andrija Jović radeći za kasom dm-a prikupio je 300.000 dinara koji će biti uručeni „Udruženju za pomoć mentalno nedovoljno razvijenim osobama Leskovac“.\nKompanija dm drogerie markt posluje u Srbiji od 2004. godine, a proteklu jubilarnu 15. godinu poslovanja u Srbiji zaokružila je sa zabeleženim rastom od 21,9 odsto i ostvarenim prometom od 13,3 milijarde dinara.\nParalelno sa uspešnim poslovnim rezultatima, kompanija nastoji da na svakom koraku ulaže u zajednicu u kojoj posluje, o čemu svedoče brojna priznanja stručne javnosti, između ostalih, Nacionalna nagrada Privredne komore Srbije za društveno odgovorno poslovanje „Đorđe Vajfert“, kao i nagrada Privredne komore Srbije „Beogradski pobednik“ za ostvarene rezultate privređivanja.\nSa asortimanom od preko 13.500 proizvoda, dm drogerije važe kao mesto kupovine svega na jednom mestu, od segmenta lepote, prirodne kozmetike, organske hrane, lične higijene, do proizvoda za domaćinstvo i negu beba. Pored toga, dm je jedan od najvećih ponuđača privatne robne marke na tržištu Srbije, sa skoro 4.000 proizvoda. Dobro poznati dm brendovi – Balea, alverde, dmBio, babylove, Denkmit i drugi garantuju identičan kvalitet u svih 13 zemalja u kojima kompanija posluje. dmBio je brend sa najširim asortimanom organske hrane u Srbiji sa preko 350 proizvoda.\nKompanija dm drogerie markt trenutno posluje u 13 zemalja Evrope, sa mrežom od preko 3.600 prodajnih objekata i preko 62.000 zaposlenih. Računajući novootvorenu drogeriju u Leskovcu, danas kompanija posluje sa 100 drogerija u 28 gradova širom zemlje.\nNeočekivani ljubavni obrt u novoj epizodi sitkoma koji je oduševio region “Nek ide život”\nOvaj sitkom u režiji čuvenog Slobodana Šuljagića privukao je pažnju gledalaca zahvaljujući fantastičnoj glumačkoj ekipi, dinamičnoj radnji i priči o zgodama i nezgodama jedne porodice, sa kojom možemo svi da se poistovetimo.\nU poslednje vreme često se pominje termin Digitalni marketing , internet oglašavanje, Social media marketing, a verovatno ste do sada čuli i za nove profesije koje se tiču marketinga, a odnose se na navedene termine.\nBesplatno skijanje na Sava Promenadi! Ski simulator ispred Galerije Belgrade\nLjubitelji skijanja ili oni koji žele da savladaju ovu veštinu, moći će to da učine i to bez odlaska iz grada.


Vlada RS dala koncesiju Andrićgradu na više od 30 dunuma zemljišta - Klix.ba\nVlada RS dala koncesiju Andrićgradu na više od 30 dunuma zemljišta\n20.2.2012. u 13:13\nVlada Republike Srpske donijela je rješenje o dodjeli koncesije na gradsko građevinsko i vodno zemljište koje bi se koristilo za izgradnju objekata i drugih sadržaja radi realizacije projekta izgradnje naselja "Andrićgrad" u Višegradu.\nLani su Vlada RS-a, firma Emira Kusturice "Lotika" i Općina Višegrad formirale zajedničko preduzeće "Andrićgrad", a većinski kapital ima taj režiser.\nTako će Emir Kusturica imati koncesiju u ukupnoj površini od 30.913 metara kvadratnih za izgradnju objekata u okviru realizacije projekta izgradnje naselja "Andrićgrad" u općini Višegrad.\nU rješenju, koje je objavljeno u "Službenom glasniku RS-a" kabinet Aleksandra Džombića navodi da prihvata ponudu "Andrićgrada" d.o.o Višegrad za dodjelu koncesije na više desetina kvadrata na javnom vodnom dobru rijeka Drina i Rzav, te jezera.\nKoncesiju je Vlada RS-a dala i na katastarsku jednicu podvedenu pod "Nasip" dvorište površine 1.808 metara kvadratnih, kuću i zgradu površine 121 metara kvadratnih, kao i "Sportski centar Ušće", površine 22.267 metara kvadratnih.\n"Za korištenje koncesije platiće naknadu koja iznosi 2,2 posto od godišnjeg brutoprihoda nastalog korišćenjem javnog dobra na račun budžeta RS-a", navodi izvršna vlast RS-a.\nProjekt izgradnje "Andrićgrada" realizira se po ideji režisera Emira Kusturice, a prema ranijim najavama koštat će oko 30 miliona maraka.\nIzgradnja "Andrićgrada" u Višegradu počela je 28.juna prošle godine, a Vlada RS-a je nedugo zatim donijela odluku kojom korisnika sredstava za izgradnju prve faze izgradnje „Andrićgrada“ u Višegradu oslobađa primjene Zakona o javnim nabavkama BiH.\n"Vlada RS-a će putem resornih ministarstava, javnih preduzeća i jedinica lokalne samouprave, a u okviru svojih prava, preduzeti aktivnosti i dati doprinos na obezbjeđenje ukupnih sredstava u iznosu od 4.425.730 KM, prema programu za prvu fazu realizacije projekta 'Andrićgrad' u 2011", navedeno je u toj odluci.


Predsednik Kazahstana: Obećavam "maksimalno žestok" odgovor na nasilne proteste - Izazov\nPredsednik Kazahstana: Obećavam „maksimalno žestok“ odgovor na nasilne proteste\nRadio-televizija Srbije\t 5. januara 2022. 16:23\nU televizijskom obraćanju, Tokajev je rekao da odmah preuzima vođstvo u Savetu bezbednosti, odnosno ulogu u kojoj je Nazarbajev nastavio da ima značajan uticaj nakon neočekivanog povlačenja sa mesta predsednika 2019. godine, prenosi Rojters.\n"Bez obzira na sve, ja ću ostati u glavnom gradu. To je moja dužnost po Ustavu da budem zajedno sa narodom. Savladaćemo ovaj mračni period u istoriji Kazahstana. Izaći ćemo iz toga jaki", izjavio je Tokajev, a prenosi ruska agencija Tas.\nNaveo je i da "finansijski motivisani zaverenici" stoje iza protesta u zemlji i da su veoma organizovani.\nNakon što je kazahstanska vlada podnela ostavku, a predsednik Kazahstana uveo vanredno stanje, demonstranti u Almatiju su i danas nastavili da se sukobljavaju sa policijom koja koristi specijalna sredstva – suzavac i šok bombe.\nDopisnik RIA Novosti javlja da su demonstranti naoružani palicama i metalnim šipkama upali u kabinet gradonačelnika i zapalili ga, a pokušali su i da upadnu u rezidenciju predsednika.


Početna/BIZNIS/Švedska podrška Srbiji u reformi zaštite životne sredine i EU integraciji\nSana Life 19. marta 2019.\tBIZNIS, LOKAL PRESS Ostavite komentar\nNiš je prvi grad u Srbiji koji je UO SIDA posetio, budući da Švedska podržava pripremu izgradnje postrojenja za tretman otpadnih voda u tom gradu.\nŠvedska podrška Srbiji, uključujući i razvojnu saradnju, zasnovana je na posvećenosti Srbije procesu EU integracija. Razvojni program je 11 miliona evra godišnje i obuhvata oblasti demokratije, vladavine prava, ekonomskih integracija, zaštite životne sredine i klimatskih promena. Švedska podržava reforme da bi se poboljšali standardi životne sredine i ojačali procesi na putu Srbije ka Evropskoj uniji. Tokom perioda od 2016. do 2020. godine oko 20 miliona evra predviđeno je za reforme životne sredine.\n“Švedska i Srbija imaju dugu istoriju saradnje, uključujući i razvojnu saradnju. Upravni odbor želi da zna više o prioritetima za saradnju, kako današnjim, tako i sutrašnjim. U Nišu imamo dobar primer naše saradnje. Zajedno sa Ministarstvom za zaštitu životne sredine, gradom Nišem i Evropskom unijom, udružili smo snage da izgradimo postrojenja za prečišćavanje otpadnih voda” rekla je Ivon Gustafson, predsednica Upravnog odbora.\nUrbani održivi razvoj je neophodan da bi obezbedio zdravlje građana, čistije reke, vazduh i zemljište, kao i ekonomski razvoj. Projekat u Nišu uključuje blisku saradnju sa Ministarstvom za zaštitu životne sredine, lokalnim vlastima i predstavnicima grada Niša sa švedskim PEID projektom (Prioritetna infrastruktura za razvoj i zaštitu životne sredine). PEID projekat će podržati pripremu i konceptualni dizajn kao i izradu tenderske dokumentacije za postrojenje za tretman otpadnih voda i kolektora. U okviru programa IPA 2018, EU planira da finansira izgradnju postrojenja za tretman otpadnih voda u Nišu sa oko 43 miliona evra.\nOznakeAmbasador Bulatović Darko Jan Lundin otpadne prostrojenje SIDA sredina Švedska vode života\nPrethodni Poslovi.Infostud u Nišu! – Prijave u toku\nSledeći Hektar šume za četiri miliona digitalnih transakcija\nVebinar – „Digitalna bleja” održaće se danas sa početkom od 17 sati, a namenjen je …


VIDEO: Exit objavio “aftermovie” kojim najavljuje veliki jubilej 2020. godine – Explore Novi Sad\nHomeExplore vestiVIDEO: Exit objavio “aftermovie” kojim najavljuje veliki jubilej 2020. godine\nVIDEO: Exit objavio “aftermovie” kojim najavljuje veliki jubilej 2020. godine\nNakon što je Amelie Lens zatvorila Exit festival uz himnu “Firestarter” u čast preminulog pevača grupe The Prodigy Keitha Flinta, objavljen je zvanični festivalski “aftermovie”, koji najavljuje i jubilarno 20. festivalsko izdanje.\nFilm je zabeležio i mnoge neočekivane situacije i kadrove izvođača tokom nastupa i publike.\nSvi koji podele ovaj aftermovie do 20. jula sa obaveznim #ExitMovie2019 heštegom, mogu da osvoje prve ulaznice za veliku proslavu 20. rođendana EXIT festivala 2020. godine.\nKratki film koji objedinjuje neke od najboljih trenutaka sniman je u punoj 4k tehnologiji, sa čak tri filmske kamere i dva drona sa filmskom optikom.\nNa filmu je radio Exitov audio-video tim, sa više od 20 ljudi, a snimanje, montaža i postprodukcija rađeni su tokom celog festivala, po unapred definisanom planu, u kojem se pažnja obraćala na svaki detalj i u tesnom vremenskom rasporedu bez previše mogućnosti da se nešto ponavlja.\nDevetnaesti EXIT festival održan je od 4. do 7. jula na Petrovaradinskoj tvrđavi.\nDevetnaesti EXIT festival održan je od 4. do 7. jula na Petrovaradinskoj tvrđavi u Novom Sadu, okupiviši gotovo 200.000 ljudi iz preko devedeset zemalja širom sveta, uz rekord posete koji je bio oboren već na samom startu sa preko 56.000 ljudi.\nFoto: Exit promo materijal\nTribina „Letnjikovci Karađorđevića – istine i laži o Kraljevoj plaži”\nU subotu počinje sa radom 9. Letnja džez akademija Novi Sad – Dortmund


Putin: Krim je uvek bio naš - 21.06.2020, Sputnik Srbija\nRuska Federacija nije „dobila“ Krim, Krim je uvek bio naš, rekao je predsednik Rusije Vladimir Putin. 21.06.2020, Sputnik Srbija\n19:32 21.06.2020 (Osveženo: 00:58 26.08.2021)\n© Sputnik / Sergeй Guneev / Uđi u foto-galerijuPredsednik Rusije Vladimir Putin obraća se stanovnicima Krima\n„Prvo, Krim je uvek bio naš, čak i s pravne tačke gledišta“, rekao je Putin u intervjuu za TV stanicu „Rusija 1“.\nOn je naglasio da Rusija nije „dobila“ Krim već je narod koji tamo živi sam doneo odluku da se prisajedini Rusiji.\n„A ako je to tako, onda se sa tim treba saglasiti i odnositi se s poštovanjem prema tome“, rekao je Putin.\nOn je, takođe, naglasio da se Rusija nije posvađala sa Ukrajinom, nego da su se razišli stavovi sa aktuelnim ukrajinskim vlastima.\nNarod Ukrajine zauvek nam ostaje bratski narod, naglasio je Putin.


„Ulaganje i očuvanje životne sredine, kao jedan od stožera našeg društveno odgovornog poslovanja, važan je segment našeg strateškog opredeljenja da osnažujemo celokupnu zajednicu u kojoj poslujemo. Uveren sam da čuvanjem životne sredine možemo zajedno da stvaramo nešto trajno i vredno, baš kao što to činimo mi u UniCredit Banci Srbija punih 20 godina. Upravo zato smo ovakav način odabrali, da zajedno sa klijentima i zajednicom u kojoj poslujemo, proslavimo naš jubilej. Sva prikupljena sredstva tokom dva poslednja meseca prethodne godine biće uložena u unapređenja zaštićenih područja i očuvanja bio-diverziteta na teritoriji Srbije, te se radujem svakom od 11 projekata koji su planirani tokom ove godine“, izjavio je Nikola Vuletić, predsednik Izvršnog odbora UniCredit Banke Srbija.\nPovodom proslave jubileja, 20 godina uspešnog poslovanja u Srbiji, UniCredit Banka je tokom novembra i decembra prethodne godine u okviru kampanje "20 godina se zajedno trudimo da pokrećemo dobre stvari" od svakog realizovanog keš kredita i kredita za obrtna sredstva u vrednosti većoj od 200.000 dinara, izdvajala 2.000 dinara. Tokom dva meseca trajanja kampanje ukupno je prikupljeno više od 13 miliona dinara, a koji će tokom ove godine biti uloženi u projekte unapređenja zaštićenih područja i očuvanja bio-diverziteta na teritoriji Republike Srbije.


Ministar spoljnih poslova Rusije Sergej Lavrov uputio je šefu srpske diplomatije Nikoli Selakoviću saučešće povodom smrti ambasadora Srbije u Moskvi Miroslava Lazanskog.\n"Duboko smo šokirani zbog vesti o preranoj smrti ambasadora Srbije u Ruskoj Federaciji Miroslava Lazanskog. Dugo godina smo poznavali Miroslava kao sjajnog novinara i publicistu, velikog poznavaoca geopolitičkih i vojnih aspekata situacije na Balkanu i u svetu", navodi >> Pročitaj celu vest na sajtu RTS << se u telegramu saučešća Lavrova.\nŠef ruske diplomatije je naveo da je Lazanski bio iskreno posvećen svojoj zemlji i poslu i, polazeći od tih stavova, pristupio je i obavezama na funkciji ambasadora Srbije u Moskvi i uložio svoju dušu u razvoj odnosa između dve zemlje.\n"Izgubili smo druga i istinskog pristalicu jačanja rusko-srpskog bratstva. Baš takvog ćemo pamtiti Miroslava Lazanskog", napisao je Lavrov.\n"Molim Vas da primite moje najdublje saučešće zbog ovog nenadoknadivog gubitka, kao i da prenesete reči saosećanja rodbili i najbližima Miroslava Lazanskog", dodaje se u telegramu.\nNezavisne Novine: Lavrov: Lazanski uložio dušu u razvoj odnosa Srbije i Rusije


TV Banat / REKONSTRUKCIJA DELA DOMA U STAROM LECU\n15:04 SREDA, 21. 08. 2019. - 15:04 Autor: Ana Marić\nREKONSTRUKCIJA DELA DOMA U STAROM LECU\nU Domu za duševno obolela lica u Starom Lecu „1.Oktobar“ ,opština Plandište ,obnovljen je blok zgrada star više od 45 godina .Zahvaljujući sredstvima Kancelarije za javna ulaganja i Sekretarijatu za soc.politiku,demografiju i ravnopravnost polova obezbedjeni su najsavremeniji uslovi za preko 50oro korisnika.\nZgrada montažnog tipa koja je bila do te mere devastirana da je zbog nebezbednosnih razloga iseljena 2012.godine kompletno je rekonstruisana.\nSada se ,sanacijom krova,spoljašnjih i unutrašnjih oštećenja, dobila potpuno nova zgrada od čvrstog materijala koja prostorno zadovoljava najsavremenije standarde.\nDva dnevna boravka,kupatila namenski opremljena i za osobe sa invaliditetom, muške i ženske sobe i individualni boravci ,opremljeni novim nameštajem sada su spremni za povratak oko pedesetoro korisnika koliko je pre par godina iseljeno.\nSekretarijat za soc.politiku,ravnopravnost polova i demografiju obezbedio je kompletnu opremu i prateći nameštaj dok je Kancelarija za javna ulaganja obezbedila preko 44 miliona dinara za rekonstrukciju.


Vučić i Stoltenberg o odnosu Srbije i NATO\nPredsednik Srbije Aleksandar Vučić i generalni sekretar NATO Jensa Stoltenberga na jednom od ranijih susreta\nGlavne teme sutrašnjeg razgovora predsednika Aleksandra Vučića i generalnog sekretara NATO Jensa Stoltenberga biće, između ostalog, i kako će se razvijati odnosi Srbije i NATO, u kojim oblastima postoji najveći potencijal za jaču saradnju, kao i kakve su praktične koristi za građane Srbije.\nGeneralni sekretar NATO boravi u Srbiji od 6. do 8. oktobra, a razgovor na forumu "Liderstvo za bezbednost regiona" organizuju Beogradski fond za političku izuzetnost, Beogradski centar za bezbednosnu politiku i Evropski pokret u Srbiji.\nVučić i Stoltenberg će, uz moderaciju predsednice Beogradskog fonda za političku izuzetnost Sonje Liht razgovarati i o tome šta Srbija želi da postigne većom saradnjom sa NATO.\nStoltenberg je u nedelju, posle predavanja na Filološkom fakultetu, izjavio da mnogi ljudi u Srbiji i dalje imaju loša sećanja na bombardovanje 1999. godine, ali da je to urađeno kako bi se zaštitili civili i zaustavila vlast tadašnjeg predsednika SR Jugoslavije Slobodana Miloševića.\n"Naglasio sam da smo to uradili da bismo zaštitili civile i zaustavili Miloševićev režim. Ali, moja najvažnija poruka je da moramo da gledamo u budućnost,” rekao je Stoltenberg za RTS posle posete fakultetu, na kojem su studenti najviše pitanja imali o bombardovanju Jugoslavije.\n"Dijalog je potreban zbog prevazilaženja razlika i pronalaska političkog rešenja. NATO ga podržava, ne samo politički, već i zato što smo prisutni na Kosovu u vidu Kfora, čiji je zadatak očuvanje sigurnosti. I dalje ćemo biti tu da zaštitimo sve zajednice,” rekao je Stoltenberg.\nŠef NATO je od samog stupanja na tu dužnost otvorio prostor za drugaciji dijalog sa zvaničnim Beogradom, a pre godinu dana u razgovoru je s Vučićem u Briselu istakao da snažna i prosperitetna Srbija znači više za bezbednost i stabilnost na Zapadnom Balkanu.\nStoltenberg je tada ponovio da NATO poštuje suverenu odluku Srbije o vojnoj neutralnosti, da je bliska saradnja sa NATO i njenim članicama moguća i bez članstva Srbije u alijansi, kao i da je na Srbiji, kao suverenoj zemlji, da odluči kako želi da sarađuje sa Rusijom.\nSrbija ima ozbiljnu saradnju sa NATO kroz Progam partnerstva za mir i, prema dostupnim podacima, Vojska Srbije učestvovala je u više zajedničkih vežbi sa snagama alijanse nego sa ruskom vojskom.\nDa su koristi od te saradnje višestruke govori i predsednik Vučić koji smatra i da događaji iz 1999. godine ne bi trebalo da budu prepreka dobrim odnosima sa NATO, jer Srbija mora da gleda u budućnost, dok je Stoltenberg, koji je deo detinjstva proveo u Beogradu, nekoliko je puta izrazio žaljenje zbog nevinih žrtava NATO bombardovanja.


Ministar zdravlja Velike Britanije: Ne razmatramo uvođenje obavezne vakcinacije - 21.11.2021, Sputnik Srbija\nMinistar zdravlja Velike Britanije: Ne razmatramo uvođenje obavezne vakcinacije\nMinistar zdravlja Velike Britanije Sadžid Džavid odbacio je mogućnost da će zemlja uvesti obaveznu vakcinaciju i rekao da vlada to nije nikada razmatrala. 21.11.2021, Sputnik Srbija\nDžavid je to izjavio nakon što su u pojedinim većim gradovima Evrope na ulice izašli demonstranti kako bi iskazali protest protiv pojačanih restriktivnih mera koje su stupile ili će stupiti na snagu usled povećanja broja obolelih od kovida, prenosi Tanjug.Austrijska vlada uz uvođenje novog zaključavanja koje na snagu stupa sutra usvojila je i odluku da od februara bude uvedena obavezna vakcinacija.U medijima se spekulisalo da i Nemačka uvodi obaveznu vakcinaciju, ali je tu informaciju demantovao šef nemačke diplomatije Hajko Mas.\nsvet, velika britanija, vakcinacija, virus korona, društvo\nMinistar zdravlja Velike Britanije Sadžid Džavid odbacio je mogućnost da će zemlja uvesti obaveznu vakcinaciju i rekao da vlada to nije nikada razmatrala.\nDžavid je to izjavio nakon što su u pojedinim većim gradovima Evrope na ulice izašli demonstranti kako bi iskazali protest protiv pojačanih restriktivnih mera koje su stupile ili će stupiti na snagu usled povećanja broja obolelih od kovida, prenosi Tanjug.\nAustrijska vlada uz uvođenje novog zaključavanja koje na snagu stupa sutra usvojila je i odluku da od februara bude uvedena obavezna vakcinacija.\nU medijima se spekulisalo da i Nemačka uvodi obaveznu vakcinaciju, ali je tu informaciju demantovao šef nemačke diplomatije Hajko Mas.


"TIGROVI" ISPALI Milivojević golom poslao Hal u Čempionšip\nFudbaleri Kristal Palasa, našeg reprezentativca Luke Milivojevića, srtrelca jednog gola, pobedili su Hal sa 4:0 i izbacili ga iz Premijer lige kolo pre kraja.\nHal zauzima 18. mesto sa 34 boda, četiri manje od 16. na tabeli Svonsija.\nUbedljiv trijumf Kristal Palasa najavio je Vilfred Zaha u trećem minutu. Kristijan Benteke je povisio vođstvo domaćina u 34. i tim rezultatom 2:0, ekipe su otišle na odmor.\nSrpski reprezentativac Luka Milivojević je u 85. minutu iz jedanaesterca zatresao mrežu, a Patrik van Anholt u poslednjem je zapečatio sudbinu "tigrova" ove sezone u Premijer ligi Engleske.\nKristal Palas je ovom pobedom prekinuo tri poraza i sada zauzima 13. mesto sa 41 bodom.\nEverton - Votford 1:0 (0:0)\nVBA - Čelsi 0:1 (0:0)\nMančester siti - Lester 2:1 (2:1)\n(Silva 29, Žesus 36 pen. - Okazaki 42)\nBornmut - Barnli 2:1 (1:0)\n(Stanislas 25, King 85 - Vouks 83)\nMidlzbro - Sautempton 1:2 (0:1)\n(Bamford 72 - Rodrigez 42, Redmond 57)\nSanderlend - Svonsi 0:2 (0:2)\n(Ljorente 9, Noton 45+2)\nStouk - Arsenal 1:4 (0:1)\n(Krauč 67 - Žiru 42, 80, Ozil 55, Sančez 76)\nKristal Palas - Hal 4:0 (2:0)\n(Zaha 3, Benteke 34. Milivojević 85. penal, Van Anholt 90)\nVest Hem - Liverpul 0:4 (0:1)\n(Staridž 35, Kutinjo 57, 62, Origi 76)\nTotenhem - Mančester junajted 2:1 (1:0)\n(Vanjama 6, Kejn 48 - Runi 71)\nBogdan bolji od Luke! Bogdanović SA TRI TROJKE POGURAO Atlantu ka pobedi, Dončić nije mogao "ništa" da pobedi - Bejlica projao do šest, Majamijev šamar šampionu!


Vijetnam - Sputnjik Srbija\n08:48 11 April 2021\nPrva partija vakcine „Sputnjik Ve“ stigla u Vijetnam, poklon od Rusije\nPrva partija ruske vakcine protiv virusa korona „Sputnjik Ve“ (Sputnik V) stigla je u Vijetnam. Vakcine su isporučene tokom posete sekretara ruskog Saveta za bezbednost Nikolaja Patruševa i to besplatno.\nVijetnamci prevarili 5.000 Amerikanaca\nVijetnamska policija uhapsila je četiri muškarca optužena da su prevarili više od 5.000 Amerikanaca koji su pokušavali da kupe onlajn zaštitnu opremu protiv kovid 19, za gotovo milion dolara, saopštilo je Ministarstvo javne bezbednosti.\nUkrajina otkriva tajnu pogibije Amerikanaca u Vijetnamu\nKijev je zaključio neverovatan sporazum sa Vašingtonom — obećao je da će pomoći prilikom pronalaska ratnih zarobljenika i nestalih američkih državljana u Vijetnamu. Najverovatnije je da se Kijev na ovaj način ponovo ulaguje SAD, piše ruski portal „Vzgljad“.\nSudar Kine i Amerike u Indo-pacifiku: Posle Papua Nove Gvineje na redu i Vijetnam\nSamit zemalja Pacifika i Azije (APEK) završio se bez zvaničnog saopštenje lidera, zbog neslaganja SAD i Kine oko trgovine, jer su ove zemlje izložile konkurentne vizije za region. Takođe, SAD su tokom samita objavile da će se pridružiti Australiji u razvoju mornaričke baze na Papua Novoj Gvineji, čime se ograničava uticaj Kine.


Republika Srpska će ići u primjenu koncepta PAMETNIH GRADOVA (FOTO) - Srpskainfo\nKoncept pametnih gradova pun je pogodak. Pametne gradove svakako imamo na umu i u okviru vizije koju imamo za razvoj Republike Srpske do kraja mandata ove Vlade Srpske – izjavio je Rajčević novinarima u Sarajevu, gdje danas učestvuje na panelu “Putanja pametnih gradova: e-uprava – pogodak ili promašaj?”, u okviru četvrtog regionalnog Foruma inovacija, tehnologije i preduzetništva “Sarajevo anlimitid 2019”.\nOn je naveo da je Ministarstvu koncept pametnih gradova posebno zanimljiv zbog saradnje koja postoji sa Savezom opština i gradova Republike Srpske, te dodao da su opštine i gradovi, u ovom konceptu uspostavljanja sistema pametnih gradova, jedan od prirodnih saveznika i partnera. Rajčević je naglasio da će Ministarstvo sprovoditi niz aktivnosti u tom pogledu, te dodao da su današnji panel i diskusija prilika da se dobiju neke nove informacije o praksama upostavljanja koncepta pametnih gradova u regionu, ali i u Evropi, kao i da se vidi gdje se Republika Srpska tu uklapa.\n– Ovdje smo došli da čujemo neka nova iskustva zemalja iz regiona, te najbolje evropske prakse, ali i da pokažemo kakva to rješenja ima `Prointer` i šta je to što mi možemo da ponudimo o temi pametnih gradova i elektronske uprave – istakao je Vujić.\nOn smatra da postoji dovoljno prostora koji se uz minimalna ulaganja može iskoristiti da se na savremen i moderan način, znatno unaprijedi i način života svih građana u BiH. Prema njegovim riječima, “Prointer” ima širok portfolio proizvoda, a ono što je nainteresantnije je projekat koji je firma provela u Poreskoj upravi Republike Srpske, a koji je direktno omogućio da se godišnje prikupi dodatnih 100 miliona KM poreza implementacijom jednog “Prointerovog” sistema.\nDigitalna Srpska Pametni gradoviProinterSrđan Rajčević


Poslovi iz oblasti obrazovanja i brige o deci - Poslovi Akademija Oxford\nPoslovi iz oblasti obrazovanja i brige o deci\nČini se da se među oglasima koji se mogu videti u okviru kategorija obrazovanje, briga o deci na sajtu poslovi Akademije Oxford najšeće srećću oni koji se odnose na vaspitače u predškolskim dečijim ustanovama, mada je to sam ojedan od poslova u ovoj oblasti.\nPoslednji oglasi iz oblasti obrazovanje, briga o deci\nSvakako treba pomenuti i radne pozicije učitelj u osnovnoj školi, bilo da je u pitanju državna ili privatna obrazovna ustanova, kao i poslovi nastavnika razredne nastave, ali i profesora. Takođe, u ovu grupu poslova spadaju i pedagog, ali i asistent profesora u okviru visokoobrazovne ustanove, odnosno više škole ili fakulteta. Ovde ćete pronaći i one oglase koji se odnose na poslove bejbisisterki, ali i dadilja koje žele da angažuju porodice za čuvanje svojih mališana.\nDa pojednostavimo, kategorija obrazovanje, briga o deci na sajtu poslovi Akademije Oxford podrazumeva oglase za sve radne pozicije koje su vezane za brigu o deci, bilo da je u pitanju obavljanje poslova u domu u kome dete živi ili, pak u predškolskog ustanovi, odnosno školi koju pohađa, ali i svi oni poslovi koji se tiču oblasti obrazovanja.\nImajte na umu da je ova oblast izuzetno obimna, te da je, praktično nemoguće nabrojati sva zanimanja koja spadaju u ove oblasti, ali je jedno sigurno: na našem sajtu ćete sasvim sigurno pronaći oglas koji zadovoljava vaše zahteve, jer je naša ponuda najbolja, a podrazumeva i oglase za psolove koji se obavljaju u našoj zemlji, ali i one koji bi trebalo da se obavljaju na teritoriji brojnih evropskih zemalja, ali i ostalih država sveta.\nJasno je da se od kandidata koji su zainteresovani za poslove koje nudi kategorija obrazovanje, briga o deci na sajtu poslovi Akademije Oxford zahteva visok nivo obrazovanja, odnosno najčešće VI stepen stručne spreme određenog fakulteta. Mada, recimo za poslove dadilje, odnosno bejbisiterke ovo nije zahtev, već je obično dovoljno da imaju diplomu srednje medicinske škole. Svakako, važno je ispoštovati zahtev koj iiznese poslodavac u oglasu na našem sajtu, jer ima i onih koji od dadilja zahtevaju čak i diplomu više medicinske škole, ali to nije naročito čest uslov.\nObično se od kandidata očekuje da poseduju određeni nivo iskustva, ukoliko žele da obavljaj uneki od poslova koji se mogu pronaći u okviru ove kategorije. Naravno, ima i onih oglasa u kojima nije pomenut ovaj zahtev, štp znači da mogu da se prijave i oni kandidati koji nisu ranije radili u struci.\nPoznavanje jezika nije prioritet u ovim poslovima, u većini slučajeva, osim ukoliko se oni obavljaju van granica naše zemlje ili, ako se recimo angažuje dadilja koja će raditi u porodici koja govori nekim stranim jezikom, a i u tim slučajevima se najčešće od potencijalnih kandidata zahteva poznavanje engleskog jezika.\nPodrazumeva se da kod pozicije nastavnik, odnosno porfesor, asistent ili vaspitač, zahtevi o poznavanju stranog jezika ili više njih apsolutno variraju u zavisnosti od obrazovne institucije koja je oglas za posao i raspisala, to jest od oblasti njihovog delovanja, te zemlje u kojo bi posao trebalo da se obavlja.\nTrebalo bi da pažljivo pročitate oglas za koji ste zainteresovani, kako biste mogli i da adekvatno odgovorite nazahteve koji su u njemu navedeni i tako sebi u velikoj meri povećate šansu za zaposlenje. Obično se u ovim oglasima može naći zahtev za dostavom propratnog pisma, uz nezaobilazni CV, to jest radnu biografiju kandidata. A ako taj zahtev postoji i u oglasu koji ste pronašli u kategorija obrazovanje, briga o deci na sajtu poslovi Akademije Oxford, ne zaboravite da maksimalno ispoštujete formu pisanja prorpatnog pisma, jer će vaš potencijalni poslodavac sigurno obratiti pažnju na to.\nUkoliko ste zainteresovani za oglase iz ove ili bilo koje druge kategorije koja psotoji na našem sajtu, imate mogućnost i da sve željene oglase, koji su aktuelni dobijate putem mejla. Ako je to vaš izbor, dovoljno je da pratite navedene korake na sajtu poslovi Akademije Oxford kako biste izvršili blagovremenu prijavu na našu mejling listu.


Milojević – Fokusirani smo na Mačvu\nCrvena zvezda će u okviru desetog kola Superlige Srbije dočekati ekipu Mačve u subotu od 19 časova. Šef stručnog štaba crveno-belih Vladan Milojević izneo je očekivanja pred susrest sa timom iz Šapca.\n- Utakmica protiv Mačve je u ovom trenutku najbitnija. Radi se o čvrstoj ekipi koja ume da igra na rezultat i bez obzira na to što se nalaze na poslednjem mestu, imaju naš respekt. Zaslužili su više bodova i povratkom trenera koji je napravio najveće uspehe sa njima, mislim da će početi da igraju bolje. U duelu sa TSC-om su pokazali da imaju kvalitet i da umeju da igraju taktički disciplinovano, a očekujemo da takvi budu i sutra. Mislim da je i liga kvalitetnija nego prošle godine, veliki broj timova pokazuje sjajne igre i demonstrira ozbiljan potencijal što me iznimno raduje. Što se našeg tima tiče, danas ću posle treninga videti na koje igrače mogu da računam i u skladu sa tim ću se odlučiti za sastav koji će izaći na teren u subotu. Uvek razmišljamo o prvoj sledećoj utakmici i u skladu sa tim se pripremamo – rekao je Milojević i dodao da je situacija sa zdravstvenim stanjem Matea Garsije bolja, te da se nada da će hitronogi Argentinac biti spreman za subotnji okršaj.\nCrvena zvezda je u sredu savladala ekipu Voždovca (3:1) u odloženoj utakmici trećeg kola, a Milojević ističe da ekipa nema vremena da slavi posle pobeda, kao ni da tuguje posle poraza.\n- Ritam je takav da nemamo vremena da razmišljamo o onome što je iza nas. Činjenica je da nije prijatno kad nemate pozitivan rezulat, kao i da je mnogo lepše raditi sa osmehom, ali jednostavno u ritmu u kom se igra dva puta nedeljno, nemamo previše vremena da razmišljamo o tome. Onda se dogodi to i da pojedinim igračima varira forma, ali sve su to problemi koje moramo da rešavamo u hodu. Ono što moram da napomenem je da sam zadovoljan reakcijom posle derbija i načinom na koji smo odigrali susret sa Voždovcem.\nU našem timu se nalazi osam stranaca, iako je prema pravilima FSS-a dozvoljeno da na terenu budu četvorica fudbalera koji nemaju srpski pasoš.\n- Nezgodna je situacija sa strancima, ali se trudim da svima dam šansu kako bi imali utakmice u nogama i bili u formi onda kada je to najpotrebnije. Mnogo ekipa u Evropi ima mali fond igrača koje vrti u krug, kod nas nije tako, ali razmišljamo, gledamo, analiziramo i trudimo se da “pogodimo”, kako sa strancima, tako i sa domaćim igračima.\nNaš klub za okršaje protiv Olimpijakosa, Totenhema i Bajerna iz Minhena ne može da računa na El Fardu Bena, koji je u trenucima licenciranja trebao da kompletira transfer u inostranstvo.\n- Nažalost, ispao je nesporazum i žao mi je što ne mogu da računam na Bena u tim utakmicama. On voli Zvezdu, značajan je igrač za nas i da smo znali da neće otići, sigurno bi bio u timu. Međutim, tajming je takav da smo morali brzo da reagujemo, a on je bio blizu da napusti klub. Razgovarao sam sa Benom, normalno je da mu teško pada što neće moći da nam pomogne u Ligi šampiona, kao i svim ostalim igračima koji nisu licencirani. UEFA ima pravilo po kom moramo da imamo i određen broj igrača iz škole, recimo Gajić zbog toga nije bio licenciran, jer je Stojković otišao poslednjeg dana prelaznog roka, a prijavili smo i golmana Stankovića kako bismo imali još jedno slobodno mesto u timu – podvukao je Milojević.


„Programi za mlade bez 50% participacije mladih ne treba da postoje” | Hoću u pozorište\nU utorak, 23. aprila, u Kulturnom centru „Baraka" održana je tribina pod nazivom „Ko su mladi u pozorištu i šta je pozorište za mlade". Na tribini, koja je održana u okviru predfestivalskog programa Festivala internacionalnog studentskog teatra - Fistića, govorili su Irena Ristić, rediteljka, psihološkinja i profesorka na FDU, Tijana Grumić, dramaturškinja i Nikola Zavišić, dramaturg i reditelj.\nModeratorka Tatjana Nikolić, saradnica na FDU, otvorila je tribinu pitanjem o položaju pozorišta za decu i mlade. Svi govornici složili su se da je ono danas marginalizovano, i to po nekoliko kriterijuma: budžetu, udelu na repertoarima, kao i samim brojem pozorišta. Takođe, nepotrebno se stvara veštački rascep između pozorišta za mlade i odrasle - zasnovan na tržišnom poslovanju. Apostrofiran je i odnos pozorišnih profesionalaca prema radu u pozorištu za decu i mlade, koje mnogi shvataju neozbiljno: samo kao odskočnu dasku u karijeri, dok neki roditelji pozorište za decu vide samo kao još jedno mesto gde mogu ostaviti dete dok oni piju kafu. Nikola Zavišić smatra da ta pozorišta mogu imati mnogo veći i direktniji uticaj na publiku, ali da se ta mogućnost ne koristi, smatrajući da nema inteligentne interakcije ni hrabrosti da se eksperimentiše. Scenu pozorišta za decu i mlade govornici opisuju kao scenu bez jasne politike, pogotovo za najosetljiviji uzrast, osnovnoškolski i srednjoškolski, gde svaki kvalitetan rad predstavlja izuzetak zasnovan na inicijativi pojedinaca ili grupa. Primećeno je i da se taj kvalitetan rad sve više javlja van Beograda, gde se organizuju festivali, radionice, trupe, i da je vreme da svi krenemo za dobrom umetnošću.\nNa pitanje o temama koje bi pozorište za mlade trebalo da obrađuje, Irena Ristić kaže da ne treba praviti podelu tema i mladima uskratiti bilo koju temu, jer su oni u godinama kada su najradoznaliji i mogu i žele da o svim temama govore bez tabua. Naglasila je da ne treba pričati samo o temama koje mlade interesuju, već im određene teme treba nametnuti i ubaciti im klicu radoznalosti, kako bi oni o tome razmišljali i kasnije. Tijana Grumić upozorava da nikako ne smemo potcenjivati decu kao publiku i složila se da je pozorište prostor za bilo koju temu. Ona se kao selektorka Festivala ekološkog pozorišta trudi da deci pruži što raznovrsniji program. Kroz razgovor o festivalima spomenuti su dečji žiriji i okrugli stolovi u kojima učestvuju mladi koji su prošli određenu obuku za gledanje predstave. Na kraju, Irena Ristić je izvela zaključak da programi za mlade bez 50% participacije mladih ne treba da postoje.\nU drugom delu tribine publika se vrlo aktivno uključila u diskusiju i zajedno sa govornicima dotakla se mnogih tema u veza sa mladima i pozorištem. Neke od tema bile su interaktivnost i razgovori posle predstava, što bi mnoge mlade privuklo pozorištu, kao i da je te razgovore moguće voditi kroz radionice, gde se utisci bezgranično mogu deliti. Kako bi pozorište za mlade moglo da napreduje, pozorišni autori se moraju osloboditi tabua, što može biti prvi korak u revoluciji poimanja pozorišta za decu i mlade, koja, prema rečima govornika, mora početi od samih mladih ljudi, aktera te scene.


Komentari - USKORO ODLUKA AUTO GIGANTA O INVESTIRANJU U SRBIJU Predsednik Vučić saopštio da će se sve znati u drugoj polovini juna\nU ovim teškim vremenima dolazak tog auto giganta bi doprineo daljem razvoju države, jačanju standarda stanovništva...\nSamo odgovornim postupanjem, kao dobar domaćin u kući, napredak je zagarantovan. Ne čeka se ništa sa neba, samo rad i rezultati su tu.\nDiplomatska politika predsednika Vučića doprinela je unapredjenju odnosa sa mnogim zemljama i povečanju bilateralne saradnje.\nZahvaljujući predsedniku Vučiću poslednjih godina jako veliki broj stranih investitora se odlučuje za otvaranje svojih pogona u Srbiji čime se otvaraju nova radna mesta, smanjuje nezaposlenost, raste životni standard i država ekonomski napreduje\nSrbija je ekstra povoljno mesto za investiranje, strani investitori sve više investiraju u našu zemlju što doprinosi privrednom i ekonomskom napretku.\nPredsednik opštine Indjija je juče najavio da u taj grad dolazi investicija koja je 10 puta veća od Tojo Tajersa i po broja zaposlenih i po vrednosti investicije i po površine zemljišta na kojem će se graditi fabrika.\nOvo ce biti zaista lepa vest.\nUvedi sankcije rusiji, priznaj drzavu Kosovo, mani se petljanja u stvari Crne Gore i makni dodika iz sumske... Imaćeš otvoren put ka Evropi, otvorene granice, kredite i pomoć iz Eurofondova, zapadna ulaganja, bolji standard...Ti to znaš ali rusija je milija e pa drži što imaš...\nSvi mi smo uvek srećni i zadovoljni što dobijamo nove investicije\nSvaka nova investicija je dobro došla za naše gradjane i našu drzavu\nSrbija će biti država koja uvek napreduje i uvek ima nove investitore\nSvakako je najvažnije da dobijamo nove investitore svakodnevno\nSrbija treba da ima što više auto industrije\nSa nestrpljenjem iscekujemo tu drugu polovinu juna. A i predsedniku ce prijati da se rashladi u bazenu. Lepo njemu, lepo nama, lepo Srbiji. Ma, uspecemo mi! Treba uvek biti optimista.\nDo sada je predsednik uspevao sve sto je planirao, verujemo da ce tako biti i ovog puta.\nPredsedniku Vucicu treba odati veliko postovanje za neprestanu borbu u privlacenju investitora, i to onih cije ime u svetu mnogo znaci.\nNadamo se da ce sreca biti na nasoj strani i da ce taj auto gigant izabrati nasu Srbiju.\nPredsednik Vucic ce sigurno uraditi ono sto je obecao ako se ovo obistini,a svi cemo biti stecni zbog te vesti\nMene ovakve vesti uvek jako obraduju\nU moru teških vesti za našu državu, predsednik Aleksandar Vučić je nagovestio nadu da će nam polovinom ju8na doći jedan auto gigant. Nadamo se da će se to i desiti.\nSvaka investicija za nas mnogo znaci a pogotovo ako je u pitanju jedan auto gigant\nBilo bi lepo kada bi ovaj auto gigant investitao u Srbiju\nOvo ce biti zaista lepa vest ako se obistini da ce doci autogigant u Srbiji\nAuto-industrija je velika razvojna šansa za Srbiju.\nSrbija je obezbedila odlične uslove za svakog investitora.\nVerujem da još jedan autogigant stiže u našu zemlju zbog odličnih uslova za investiranje.\nZahavljući odgovornoj politici koju Vučič vodi Srbija je postala atraktivna za strane investitore.\nDolazak novih investitora iz auto-industrije će doprineti ekonomskom razvoju zemlje.\nVec u drugoj polovini juna znacemo konacnu odluku, to bi bio spas za srpsku ekonomiju, pruzio bi nam mir i spokojstvo kad su finansije u pitanju\nSrbija je stvorila povoljno poslovno okruzenje i nema razloga da gigant ne odabere nas\nAko se to desi ne bismo morali da brinemo o svojoj privredi! Bili bismo deset koraka ispred suseda!\nKada je došao Fiat u Kragujevac vrlo brzo je za njim došlo mnogo manjih kompanija koje su proizvodile komponente za Fiat pa se može očekivati da će tako biti i sa novom investicijom.\nSvi se nadamo da ce odabrati nas, to bi bila najlepsa vest u ovakvim uslovima\nTo bi bio spas za nasu auto industriju i osigurao bi nasu poziciju na trzistu\nIskreno se nadam da će se u narednom periodu sve veći broj investitora odlučiti da dođu u Srbiju.\nSrbija postaje sve bitnija zemlja u automobilskoj industriji u Evropi a pogotovo će to biti ukoliko se realizuje i ova investicija.\nVerujem da će odluka biti doneta u interesu Srbije i da u junu nas očekuju pozitivne vesti.\nPredsednik Vučić se junački bori za svaku novu fabriku, za dolazak novih stranih investitora kako bi se otvorila nova radna mesta i stvorili uslovi za ostanak mladih u zemlji kao i povratak onh koji su već otišli.\nDolazak još jednog giganta u Srbiju će biti vetar u leđa ekonomskom razvoju Srbije.\nPolitika koja se vodi u Srbiji je odgovorna i isključivo u interesu građana Srbije.\nSrbija je slobodna, nezavisna, pravno uređena država i kao takva veoma poželjna i sigurna destinacija za dolazak stranih kompanija što stvara uslove za nova radna mesta i povećanje životnog standarda građana.\nSamo se nadam da naši stavovi po pitanju Rusije neće uništiti ovu šansu za još veći napredak i bolji život stanovnika Srbije.\nKo je pre svega pametan i mudar potez predsednika Vučića pojača ćemo ekonomiju i zaštititi našu državu.\nNajbitnije je pridobiti poverenje investitora a Srbija je prethodnih godina stvorila izuzetno povoljnu investicionu klimu.\nUprkos krizi koja je zahvatila čitav svet u Srbiji se sve više radi i gradi, dolaze novi investitori, otvaraju se nove fabrike i zapošljavaju novi radnici.\nDolazak još jednog giganta u Srbiji je od velike važnosti za ekonomski razvoj Srbije.\nOve veoma pametan potez da u jeku svetske krize pojačam u našu ekonomiju i dovedemo svetski priznatog proizvođača automobila.\nOvo će pojačati našu ekonomiju i staviti Srbiju na listu svetskih proizvođača automobila.\nJun nije daleko, iskreno se nadam da ćemo uspeti da dovedemo novog auto giganta kod nas. To bi bio veliki plus za našu auto industriju, i u ovim teškim vremenima Srbiji bi doneo samo profit.


20 godina balkanskog servisa - Radio Slobodna Evropa\nPetak, 3. decembar/prosinac 2021.\nBh. biro Radija Slobodna Evropa na prigodan način obilježio je dvadeset godina programa za Balkan. Stotinjak zvanica iz partnerskih radio stanica, kolege novinari, ali i istaknuti bh intelektualci i javni radnici, prisustvovali su svečanoj ceremoniji\n20. godišnjica RSE: Sarajevski biro\nRegionalni program Radija Slobodna Evropa prvi put u video izdanju. Pogledajte kako to izgleda "iznutra", i kako smo "preživjeli" dvije decenije.\nKo bi rekao da će medijska slika danas, 20 godina nakon osnivanja redakcije Balkanskog servisa RSE, biti isto tako loša, piše osnivač i prvi direktor programa za Balkan, a danas glavni i odgovorni urednik RFE /RL\nProjekti i knjige novinara Balkanskog servisa\nNovinari RSE su neke tema kojima su se bavili u programu proširili u projekte i knjige ili su na jednom mjestu sabrali najinteresantnije dijelove iz svojih emisija.\nAzem Vllasi o RSE: Na talasima istine\nKada je počela sa radom Slobodna Evropa je predstavljala najverodostojniji izvor informisanja o ondašnjim događanjima na prostorima bivše Jugoslavije, piše Azem Vllasi u čestitki povodom 20. rođendana Balkanskog servisa\nKevin Klose: Hvala vam što nas slušate!\nŽeljeli smo pokazati da je dijalog moguć čak i između onih koji ratuju, kaže predsjednik Radija Slobodna Evropa u retrospektivi dvadeset godina Balkanskog servisa\nAlić: Profesionalizam RSE nam još uvijek treba\nMislim da je Radio Slobodna Evropa još uvijek potrebna na medijskoj sceni BiH jer profesionalizam diže na izuzetno visok nivo, direktor fondacije „Istina, pravda, pomirenje“ iz Tuzle Sinan Alić\nKrivokapić: Slobodna Evropa je glas istine\nKad se čuju topovi samo najhrabriji govore istinu, a među prvima koji su u antiratne domove unosili rijetke signale nade svakako je bio i RSE, piše predsjednik Skupštine Crne Gore i predsjednik Socijaldemokratske partije\n20. rođendan - Živanović: Važno novinarsko kazivanje\nTreba reaktivirati novinarske izraze koji se odnositi na povezivanje svih pokidanih niti naših življenja, od ekonomije do ekologije. RSE je jedini medij koji je pokušao upravo to da učini, kaže profesor Banjalučkog univerziteta\nRastoder: Nezaobilazna terapija unutar haosa\nAntiratni stav, kritičko uobličavanje javnog mnjenja i promocija demokratskih vrijednosti su nemjerljivi kapital koji je ova radio stanica unijela u previše "zagađeni" prostor bivše jugoslovenske zajednice, piše crnogorski istoričar


Zbog uskraćivanja novca Biblioteci, otkazan još jedan konkurs | Ist Media\n12:42: PM Wednesday September 16, 2020\nZbog uskraćivanja novca Biblioteci, otkazan još jedan konkurs\nKultura Naslovi.net Некатегоризовано\nObjavljeno 25. September 2015. at 15:28 piše Ist Media\nBOR, (IST Media) Nakon što je obustavljen konkurs za najbolju kratku priču, a potom i prekinuta tradicije štampanja “Beležnice”, upravo saznajemo da je obustavljen i izbor rukopisa za objavljivanje u knjizi u okviru zavičajne biblioteke RAZBOR.\nBesparica u budžetu opštine Bor poslednjih meseci ozbiljno se odražava na rad kulturnih institucija u gradu, a na udaru se našla i Narodna biblioteka, koja u današnjem saopštenju obaveštava zainteresovane građane i kulturnu javnost da se zbog uskraćivanja obećanih novčanih sredstava od strane opštine Bor, obustavlja izbor rukopisa koji je trebalo da bude objavljen kao četvrta štampana knjiga u okviru RAZBOR-a krajem 2015. godine.\n“Autore koji su predali rukopise ili su nameravali da ih predaju molimo za razumevanje, budući da je odluka o obustavi finansiranja konkursa doneta par sedmica pre njegovog okončanja”, naveli su zaposleni u Biblioteci, koji očigledno ne mogu da se pomire sa činjenicom da je novca bilo za gostovanje Zvezda Granda, ali ne i za projekte visoke kulture.\nU Biblioteci podsećaju da je istom odlukom prekinuta i šesnaestogodišnja podrška objavljivanju Beležnice, časopisa Narodne biblioteke Bor posvećenog bibliotekarstvu, književnosti i kulturi, pa se nadaju da će trideseti broj časopisa biti objavljen ukoliko novac za štampu bude obezbeđen iz drugih izvora.\nNarodna biblioteka Bor tokom leta iz istih razloga bila prinuđena da prekine Konkurs za najbolju kratku priču, koji je tradicionalno organizovan sedamnaest godina.